Soudarded vreizhat bet fuzuilhet gant al lu gall e-pad ar Brezel-bed kentañ - Wikipedia\nE-pad ar Brezel-bed kentañ e voe fuzuilhet soudarded vreizhat, ha gwazed all evel-just, gant al Lu gall. Hervez lec'hienn "Mémoire des hommes" dalc'het gant Ministrerezh c'hall an Difenn e vije bet fuzuilhet 64 Breizhad, ha hervez levr Frédéric Mathieu 14-18, les fusillés emañ departamantoù Breizh e-touez an departamantoù ma oa bet ar muiañ a reoù fuzuilhet.\n1 Roll ar re fuzuilhet\nRoll ar re fuzuilhetAozañ\nSetu amañ roll ar 64 Breizhad a zo bet fuzuilhet, goude ur varnadenn evit ar pep brasañ anezho met darn a zo bet lazhet divarn gant uhelourien war an dachenn.\nAUDREN Julien Marie, ganet d'ar 7 a viz Genver 1887 e Kaorel, soudard er 102vet Rujumant Troadegiezh, fuzuilhet d'ar 1añ a viz Kerzu 1917, e Villers-Marmery (departamant Marne, Bro-C'hall).\nBESNARD Toussaint Émile, ganet d'ar 4 a viz Mae 1883 e Plerneg, soudard er 47vet Rujumant Troadegiezh, fuzuilhet d'ar 26 a viz Here 1915, e Vienne-le-Château (departamant Marne, Bro-C'hall) .\nBOULEAU Eugène Marie Ange, ganet d'an 20 a viz Genver 1890 e Medrigneg, soudard er 128vet Rujumant Troadegiezh, fuzuilhet d'ar 14 a viz Gwengolo 1914 e Vouillers (departamant Marne, Bro-C'hall).\nCHEVESTRIER François Mathurin, soudard en 8vet Rujumant Troadegiezh Drevadennel, ganet e Sant-Yuvad, fuzuilhet d'ar 7 a viz Gwengolo 1916 e Verderonne (departamant Oise, Bro-C'hall).\nCREN Henri Pierre, bet ganet e Sant-Brieg d'ar 7 a viz Here 1890, soudard en 2vet Rujumant Troadegiezh, fuzuilhet d'ar 1añ a viz Here 1915, e Vienne-le-Château (departamant Marne, Bro-C'hall) .\nDÉNÈS François Marie Henri, ganet e Pluskelleg d'ar 15 a viz Ebrel 1889, soudard er 47vet Rujumant Troadegiezh, fuzuilhet d'ar 26 (pe d'ar 27) a viz Here 1915, e Vienne-le-Château (departamant Marne, Bro-C'hall) .\nGUÉGAN Pierre Marie, ganet e Tremargad, d'an 22 a viz Ebrel 1886, soudard en 2vet Rujumant Troadegiezh, fuzuilhet d'an 3 a viz Gwengolo 1916 e Méharicourt (departamant Somme, Bro-C'hall) .\nHESRY Pierre Marie, ganet e Plesala d'an 23 a viz Gouhere 1889, soudard en 31vet Rujumant Troadegiezh, fuzuilhet d'ar 1añ a viz C'hwevrer 1917 e Coëmy (departamant Marne, Bro-C'hall).\nJEHANNET Joseph Marie, ganet en Ilifav d'an 28 a viz Eost 1888, soudard er 118vet Rujumant Troadegiezh, fuzuilhet d'ar 24 a viz Du 1914 e Senlis (departamant Somme, Bro-C'hall), «dilezet e bost gantañ a-dal d' an enebour» hervez ar varnadenn.\nLAGRÉE Pierre Marie François Mathurin, ganet e Kesoue d'an 20 a viz Du 1896 hag o chom er Stadoù-Unanet, soudard er 1añ Rujumant Troadegiezh Drevadennel, fuzuilhet d'an 21 a viz Eost 1916 e Roazhon (Breizh) .\nLAORAÑS Frañsez-Mari (29 a viz Genver 1885 e Melioneg - 19 a viz Here 1914 e Châlons-sur-Marne, departamant departamant Marne (Bro-C'hall), soudard er 247vet Rujumant Troadegiezh, kouer e Melioneg (Breizh) .\nOGER Marie Ange Joseph, ganet d'ar 5 a viz Genver 1891 e Lanrelaz, soudard en 48vet Rujumant Troadegiezh, fuzuilhet d'an 11 a viz Here 1914 e Berneville (departamant Pas-de-Calais, Bro-C'hall).\nQUÉLEN Alfred, ganet d'an 20 a viz Eost 1888 e Pederneg, soudard er 136vet Rujumant Troadegiezh, ha fuzuilhet d'ar 6 a viz Eost 1915 e Sermaize (departamant Oise, Bro-C'hall) abalamour m'en dije «dilezet e bost dre emvuturgn».\nRÉGNIER Pierre Marie Charles, ganet e Lambal d'an 2 a viz Mezheven 1876, soudard er 80vet Rujumant Troadegiezh Diriadel, fuzuilhet d'an 22 a viz Eost 1915 e Westvleteren (Flandrez Belgia), abalamour m'en dije drouklazhet ur soudard all .\nTHÉRIN Jean, ganet e Pledran d'ar 24 a viz Mae 1889, o chom e Jerzenez, soudard er 168vet Rujumant Troadegiezh, fuzuilhet d'ar 4 a viz Kerzu 1915 e Saint-Maurice-sur-Mortagne (departamant Vosges, Bro-C'hall), abalamour da «feulster armet ouzh ur gward» hag a varvas.\nTHOMAS François, ganet e Koadoud d'ar 27 a viz Mae 1885, soudard en 11vet Strollad Ispisial, fuzuilhet d'an 13 a viz Meurzh 1915 en Oujda (Maroko) evit «tagadenn ouzh daou uhelad, dismeg ouzh un uhelad e-pad ar servij, rebellerezh ouzh an arme graet gant ouzhpenn daou zen dizarm».\nBELLAMY Louis, ganet e 1894 e Gwipri, soudard er 47vet Rujumant Troadegiezh, fuzuilhet d'ar 16 a viz Meurzh 1915 e Sainte-Catherine (departamant Pas-de-Calais, Bro-C'hall) .\nBINDEL Armand, ganet d'an 22 a viz Meurzh 1881 e Sant-Owen-Reoger, soudard en 2vet Rujumant Troadegiezh, fuzuilhet e Sainte-Catherine (departamant Pas-de-Calais, Bro-C'hall) d'an 30 a viz Du 1914 abalamour m'en dije «dilezet e bost a-dal d'an enebour dre emvuturgn».\nJOURDAN Armand, ganet d'ar 7 a viz Eost 1888, e Sant-Jord-Kadeneg, soudard er 124vet Rujumant Troadegiezh, fuzuilhet d'an 11 a viz Mezheven 1915, e Baconnes (departamant Marne, Bro-C'hall), evit «nac'h sentiñ a-dal d'an enebour» .\nLECHAT Lucien (21 a viz Ebrel 1891 e Ferred-17 a viz Meurzh 1915), unan eus Pevar C'horporal Souain eus ar 336vet Rejimant Troadegiezh, bet fuzuilhet evit « laoskentez a-dal d'an enebourien » e Souain (departamant Marne, Bro-C'hall) ha roet e enor dezhañ en-dro e 1935 ; mavour e oa e Gwitreg.\nLE GRUIEC Pierre, ganet e Sant-Servan d'ar 1añ a viz Meurzh 1890, soudard er 120vet Rujumant Troadegiezh, lazhet divarn gant e uhelourien en Estrées-Deniécourt (departamant Somme, Bro-C'hall) d'an 10 a viz Gwengolo 1916  e-kerzh ur «rebellerezh».\nLE MÉVEL Pierre, ganet e Roazhon d'ar 26 a viz Genver 1888, zouav en 2vet Rujumant Kerzhet Afrika, dic'haloñset ha fuzuilhet e Zeitenlik Salonik (Gres) d'an 11 a viz Gouhere 1916, abalamour ma «nac'has mont d'an ti-gar da gemer an tren da vont d'an talbenn».\nLECOMPTE Jean-Marie, ganet e Polinieg d'an 20 a viz Mezheven 1880, kouer, soudard en 2vet Rujumant Troadegiezh, fuzuilhet e Sainte-Catherine (departamant Pas-de-Calais, Bro-C'hall) d'an 30 a viz Du 1914 abalamour m'en dije «dilezet e bost a-dal d'an enebour dre emvuturgn» .\nNOWÉ Édouard, ganet d'an 10 a viz C'hwevrer 1888 e Sant-Servan, soudard er 5vet Batailhon Kerzhet Troadegiezh Skañv, fuzuilhet d'an 21 a viz Here 1915, e Tuniz (Tunizia), evit «muntr, ha klask muntrañ».\nOHO Alexis, ganet d'ar 14 a viz Ebrel 1893 e Roazhon, marc'heger er 14vet Rujumant Husarded, fuzuilhet d'an 30 a viz Genver 1915 e Courtisols (departamant Marne, Bro-C'hall), abalamour m'en dije «klasket laerezh gant armoù, ha klasket lazhañ tud».\nPÉRENIN Louis, ganet e Roazhon d'ar 17 a viz Gouhere 1886, hemolc'her en 3vet Batailhon Kerzhet Skañv Afrika, fuzuilhet d'an 19 a viz Here 1917 e Cramant (departamant Marne, Bro-C'hall), evit «dezerterezh» .\nPLUET Henri, ganet e Sant-Yowan-an-Havreg d'an 28 a viz Kerzu 1892, soudard en 2vet Rujumant Troadegiezh, fuzuilhet d'ar 4 a viz Here 1916 e Le Plessier-Rozainvillers (departamant Somme, Bro-C'hall) evit «dezerterezh» ha «nac'h sentiñ a-dal d'an enebour».\nROCHER Pierre, ganet e Roazhon d'an 28 a viz Eost 1892, soudard en [[70vet Rujumant Troadegiezh (lu gall]|70vet Rujumant Troadegiezh]], fuzuilhet d'an 11 a viz Gouhere 1915 e Duisans (departamant Pas-de-Calais, Bro-C'hall) evit «nac'h sentiñ» ha «dilez e bost a-dal d'an enebour».\nRUELLEUX Louis, ganet e Sant-Meven d'ar 15 a viz Meurzh 1892, soudard en 19vet Bataillon Hemolc'herien Troadegiezh, fuzuilhet e Châlons-sur-Marne (departamant Marne, Bro-C'hall) d'an 19 a viz Here 1914 evit «dilez e bost a-dal d'an enebour».\nALLARD Jules,ganet e Naoned, soudard en 64vet Rujumant Troadegiezh, fuzuilhet d'an 13 a viz C'hwevrer 1917 e Verdun (departamant Meuse, Bro-C'hall), da 24 bloaz, tamallet dezhañ bezañ "dizertet en diabarzh" .\nBACHELIER Jean-Baptiste, soudard er 137vet Rujumant Troadegiezh, ganet e Kersoren, fuzuilhet d'ar 4 a viz Gouhere 1915, da 25 bloaz e Sailly-au-Bois (departamant Pas-de-Calais, Bro-C'hall) .\nBERTIN Joseph, korporal er 64vet Rujumant Troadegiezh, ganet e Nozieg, fuzuilhet e Sainte-Menehould (departamant Marne, Bro-C'hall) d'ar 5 a viz Mezheven 1916, da 25 bloaz, evit bezañ «en em ravoltet» .\nJUIN Armand Théophile, ganet e Mouster-al-Loc'h d'an 22 a viz Ebrel 1887, soudard er 64vet Rujumant Troadegiezh, fuzuilhet e Sainte-Menehould (departamant Marne, Bro-C'hall) d'ar 5 a viz Mezheven 1916 evit bezañ «en em ravoltet».\nKERFONTAN Alexandre William, soudard hemolc'her en 11vet Rujumant Ijinouriezh, ganet en Antr, fuzuilhet d'ar 24 a viz Gouhere 1916 en Hersin-Coupigny (departamant Pas-de-Calais, Bro-C'hall), da 30 vloaz .\nLEGENDRE Louis, ganet e Fegerieg, korporal er 225vet Rujumant Troadegiezh, fuzuilhet d'an 29 a viz Du 1916, da 33 bloaz, e Somme-Suippe departamant Marne, Bro-C'hall) .\nLE MADEC Louis Julien, ganet e Naoned d'an 10 a viz Meurzh 1886, soudard er 65vet Rujumant Troadegiezh, fuzuilhet pe lazhet gant un ofiser d'ar 16 a viz Here 1914 en Englebelmer (departamant Somme, (meneget eo war ar mortuaj: «indigne» (dizellezeg)).\nLE PAHUN Émile, korporal er 64vet Rujumant Troadegiezh, ganet e Sant-Nazer, fuzuilhet d'ar 1añ a viz Mezheven 1916 en Aubercy (departamant Meuse, Bro-C'hall), da 30 vloaz .\nLONGUETAUD Louis, ganet e Naoned d'an 12 a viz Gwengolo 1889, soudard en 249vet Rujumant Troadegiezh, fuzuilhet d'ar 14 a viz Meurzh 1915 e Bourg-et-Comin (departamant Aisne, Bro-C'hall), evit «feulster ha gourdrouz ouzh unan a-us».\nPORCHER Joseph, soudard en 2vet Rujumant Kerzhet Tennatourion, ganet e Sant-Nazer, fuzuilhet d'ar 24 a viz Here 1916, da 36 vloaz, e Trémont (Meuse, Bro-C'hall), barnet d'ar marv evit bout «dilezet e bost a-dal d'an enebour» div wezh, «klasket dilezel e bost dre emvurtugn», ha «nac'het sentiñ» .\nSURAUD Jean-Michel, soudard er 24vet Rujumant Troadegiezh Drevadennel, ganet e Naoned, fuzuilhet d'ar 7 a viz Gwengolo 1916 e Verderonne (departamant Oise, Bro-C'hall), da 34 bloaz .\nALBAUD Eugène, ganet d'ar 26 a viz Eost 1880 e Keriadoù, soudard en 315vet Rujumant Troadegiezh, fuzuilhet d'ar 14 a viz C'hwevrer 1916 e Chaudefontaine (Marne, Bro-C'hall).\nBIHOUISE François Marie (10 a viz Gouere 1878 e Kamorzh-13 a viz Mae 1915), soudard en 88vet Rujumant Troadegiezh Diriadel, bet barnet d'ar marv evit bout klasket drouklazhañ un ofisour , fuzuilhet e Maizy (departamant Aisne, Bro-C'hall), ha douaret e Pontavert (departamant Aisne, Bro-C'hall) ; hervez Loeiz Herrieu , en deus ar boled rifet skoaz an ofisour hepken, hemañ a veze alies doc'h atahiniñ ar soudard-se (...) hag é kennig koll dezhoñ. Da zek eur noz ema barnet Bihouez d'ar marv ha d'un eur da vintin ema diskaret, daouzek tenn ennañ.\nCAMENEN Henri, ganet d'ar 17 a viz Even 1885 en Oriant, soudard er 4re Batailhon Kerzhet Troadegiezh Skañv Afrika, barnet d'ar marv d'an 9 a viz C'hwevrer 1915 evit bout dilezet e bost ha dizertet a-dal d'an enebour div wezh, bet fuzuilhet d'an 10 a viz C'hwevrer 1915 e Proven (Flandrez Belgia); meneget eo tué à l'ennemi (lazhet a-dal d'an enebour) ha mort pour la France (marvet evit Bro-Chall) ouzh e fichenn .\nCARIO Jean-Marie, ganet d'ar 7 a viz Mae 1887 e Sant-Tudal, soudard er 4re Batailhon Kerzhet Troadegiezh Skañv Afrika; prizoniet e oa e kamp Souk Ahras (Aljeria) ha lazhet e voe d'an 21 a viz Kerzu 1917 "p'edo o klask achap".\nGUEGAN Eugène (14 a viz Du 1888 e Kaodan, el lodenn ag ar gumun deuet da vout hini Lannarstêr moarvat - 23 a viz Even 1916), soudard er Batailhon al Legion Estren eus ar 1añ Rujumant Kerzhet Afrika .\nKERVEGANT François, bet ganet d'an 8 a viz Gwengolo 1890 e Malgeneg, korporal er 154vet Rujumant Troadegiezh, barnet d'ar marv evit "bout dilezet e bost" ha "dizertet a-dal d'an enebour", bet fuzuilhet d'an 10 a viz Gouhere 1916 e Commercy (departamant Meuse, (Bro-C'hall) ) .\nLE BIHAN Pierre Marie Louis (4 a viz Even 1874 e Rianteg-21 a viz Ebrel 1915), soudard en 33vet Rujumant Troadegiezh Drevadennel, soudardaet en Oriant, bet fuzuilhet gant al Lu gall e Dommartin-sous-Hans (departamant Marne, Bro-C'hall); barnet e voe d'ar marv evit bout drouklazhet ur serjant-major p'edo trezerc'het; ne ouie ket galleg, roet e voe ur jubennour dezhañ .\nLE GARFF Jean Baptiste (21 a viz Du 1887 en Oriant-30 a viz Here 1916), soudardaet en Oriant, soudard en 11vet Strollad Ispisial bet fuzuilhet en Oujda (Maroko) .\nLE PARC Joseph Marie, bet ganet d'ar 14 a viz Genver 1882 e Prizieg, soudard er 262vet Rujumant Troadegiezh, soudardaet en Oriant, bet fuzuilhet d'ar 21 a viz Du 1915 e Moulin-sous-Touvent (departamant Oise, Bro-C'hall) \nLESCOP Élie, lakaet da vezañ ganet e «Muzillac, arrt de Rennes, dept d'Ille et Vilaine», implijad ti-kêr e Roazhon, soudard en 336vet Rujumant Troadegiezh, fuzuilhet d'an 19 a viz Du 1914 e Châlons-sur-Marne (departamant Marne, Bro-C'hall), evit «dilez e bost a-dal d'an enebour».\nLOHRO Justin Louis (1892 e Sant-Pêr-Kiberen-7 a viz Gwenholon 1916), kanolier en 3vet Rujumant Kanolierezh Drevadennel, barnet d'ar marv evit bout dilezet e bost ha dizertet a-dal d'an enebour, bet fuzuilhet e Verderonne (departamant Oise, Bro-C'hall). Kavet e voe e vez e 2010 hepken .\nRIO Joseph Marie (28 a viz Mae 1886 e Brec'h-19 a viz Meurzh 1917), soudardaet en Oriant, soudard en 72vet Rujumant Troadegiezh, bet fuzuilhet e Somme-Yèvre (departamant Marne, Bro-C'hall) evit bout «dilezet e bost a-dal d'an enebour» .\nROLLAND François (8 a viz Mae 1889 e Zinzag-13 a viz Gouhere 1915), soudard er 265vet Rujumant Troadegiezh, barnet d'ar marv e Choisy-au-Bac (departamant Oise, Bro-C'hall) evit bout nac'het sentiñ a-dal d'an enebour ha dismeget ur mestr, bet fuzuilhet e Saint-Étienne-Roilaye (departamant Oise, Bro-C'hall) .\nTHOMAZO Jean Mathurin (26 a viz Even 1892 e Meriadeg e Pluvergad-10 a viz Gwenholon 1916), soudard er 1añ Batailhon Kerzhet Troadegiezh Skañv Afrika, soudardaet e Gwened, bet fuzuilhet e Maurepas (departamant Somme, Bro-C'hall) .\nULLIAC François Louis, ganet d'ar 1añ a viz Meurzh 1887 e Lannejenn, soudard er 1añ Rujumant Estrañjour Troadegiezh, lazhet d'an 19 a viz Meurzh 1917 e Maroko p'edo o klask dizertiñ.\nAUTRET Pierre Arsène Marie, ganet e Gwaien e 1886, soudard en 19vet Rujumant Troadegiezh, fuzuilhet d'ar 25 a viz Du 1916 e Belleray (departamant Meuse, Bro-C'hall) evit «ravoltadeg» .\nBERNARD Guillaume, ganet e Pleiben d'an 29 a viz Ebrel 1889, soudard er 64vet Rujumant Troadegiezh, fuzuilhet d'ar 5 a viz Mezheven 1916 e Sainte-Menehould (departamant Marne, Bro-C'hall) evit «ravolt» .\nGAONACH (skrivet GOANACH gant an arme) Yves, ganet d'ar 17 a viz Eost 1888 er C'hastell-Nevez, soudard en 3vet Batailhon Kerzhet Troadegiezh Skañv Afrika, fuzuilhet d'ar 15 a viz C'hwevrer 1915 e Proven (Flandrez Belgia) evit «dilez post dre emvuturgn» ha «dizerterezh en estrenvro»; douaret eo e bered-veur al lu gall en Ablain-Saint-Nazaire (departamant Pas-de-Calais ,Bro-C'hall) .\nGUELLEC Pierre Marie, ganet d'an 21 a viz C'hwevrer 1886 e Landrevarzeg, kanolier bleiner er 1añ Rujumant Kanolierezh Drevadennel, fuzuilhet d'ar 15 a viz Mezheven 1915 e Ferrières (departamant Somme, Bro-C'hall) , evit «bezañ lazhet ur brigadier eus ar memes rujumant» .\nHÉNAFF François Marie, ganet e Kerfeunteun d'an 31 a viz Eost 1886, soudard er 64vet Rujumant Troadegiezh, fuzuilhet d'ar 5 a viz Mezheven 1916 e Sainte-Menehould (departamant Marne, Bro-C'hall) evit «ravolt» .\nKERAUDREN Pierre ganet e Brest d'an 20 a viz Kerzu 1896, fuzuilhet d'ar 4 a viz Genver 1918 e Craonne (departamant Aisne, Bro-C'hall) evit «hutinerezh» .\nKÉRÉVEL François, ganet e Gwaien d'an 22 a viz Du 1893, soudard en 2vet Rujumant Troadegiezh Drevadennel, fuzuilhet e miz C'hwevrer 1915 (deiziad ebet) evit «dilez e bost a-dal d'an enebour» ha «nac'h sentiñ».\nPENVERN François, ganet er Releg-Kerhuon, soudard en 3vet Rujumant Troadegiezh, fuzuilhet d'ar 5 a viz Ebrel 1915, en ul lec'h anvet "Le Rendez-vous de Chasse" e Koad Hesse en Aubréville,er Meuse (Bro-C'hall).\nPRIGENT Pierre Marie, ganet e Ploare d'ar 14 a viz Even 1887, soudard en 318vet Rujumant Troadegiezh, fuzuilhet d'ar 2 a viz Here 1914 e Jaulzy, Oise (Bro-C'hall) .\n↑ (fr) Frédéric Mathieu, 14-18, les fusillés, Éditions Sébirot, p. 828 Patrom:ISBN 978-2-9532-7264-2\n↑ Pennad en ABP\n↑ Lec'hienn Mémoire des hommes, Ministrerezh an Difenn\n↑ Mémoire des Hommes - Fichenn hiniennel\n↑ Mémoire des hommes, Ministrerezh an difenn\n↑ [http://www.memoiredeshommes.sga.defense.gouv.fr/fr/article.php?laref=598 Mémoire des hommes (Ministrerezh an Difenn)\n↑ En envor\n↑ En envor]\n↑ drouklazhadenn hervez Ouest-France, d'al Lun 4 a viz Du 2013, pajennoù "An Oriant"\n↑ Loeiz Herrieu, Kammdro an Ankoù, Brest: Al Liamm, 1994, pajennoù 63 ha 64\n↑ fuzuilhet e Kalinova (Gres) Mémoire des Hommes\n↑ Le Télégramme, 15 a viz Du 2014\n↑ Mémoire des Hommes n'eus "Muzillac" ebet en departamant-se, met e Muzilheg (Mor-Bihan) e oa bet ganet "Élie Marie Le Guenne", d'an 3 a viz Kerzu 1882, ha disklêriet en ti-kêr d'ar 4 a viz Kerzu. Mab e oa da "Marie Le Guennec", eus Muzilheg, hag a zimezas war-lerc'h gant un Aotrou Lescop.\n↑ Ouest-France, d'al Lun 4 a viz Du 2013, pajennoù "An Oriant". Kavet e voe e vez e 2010 hepken\nAdtapet diwar « https://br.wikipedia.org/w/index.php?title=Soudarded_vreizhat_bet_fuzuilhet_gant_al_lu_gall_e-pad_ar_Brezel-bed_kentañ&oldid=1856422 »


Boreaded - Wikipedia\n(Adkaset eus Zetes)\nAr Voreaded o tisklabezañ Fineüs eus an harpied — Mirdi al Louvre\nKalais (Κάλαϊς e gregach) ha Zetes (Ζήτης) zo daou haroz eus mojennoù Hellaz kozh, lesanvet ar Voreaded (Βορεάδαι e gregach), dre ma oant mibien da vBoreas, Avel an hanternoz, ha da Oreithyia, ur vaouez varvel, merc'h da Erec'htheüs, roue Aten. Evel o zad e oant askellek, ouzh o c'hein pe ouzh o zreid diouzh kentel ar vojenn, ha buan evel an avel.\nGant an Argonaoted e kemerjont perzh e kest ar Maoutken aour. O breur-kaer Fineüs a veze heskinet gant an harpied drouk. Saveteiñ a rejont Fineüs, ha spontañ al loened fall. Iris, doueez ar ganevedenn, a c'houlennas ma ne vijent ket lazhet, met prometiñ a reas ne deujent ket war chouk Fineüs ken.\nPa reas ar Voreaded un diskenn e Salmydessos (Kıyıköy hiziv an deiz), ez ejont da zieubiñ o c'hoar Kleopatra, a oa bet bac'het gant ar roue Fineüs evit dimeziñ da Idaia, merc'h da zDardanos. Diskar ar roue Fineüs a rejont da reiñ ar galloud da vugale Kleopatra.\nEn ur vojenn ivez e lârer e oa karet Kalais gant Orfeüs. Se zo kaoz e vije bet lazhet Orfeüs gant merc'hed eus Trakia, fuloret war e lerc'h, un deiz p'edo o kantren war ar maez o hunvreal e Kalais.\nHervez Akousilaos e voe lazhet an daou vreur Kalais ha Zetes gant Herakles e Tinos.\nAdtapet diwar « https://br.wikipedia.org/w/index.php?title=Boreaded&oldid=1766030 »\nKemmoù diwezhañ degaset d'ar bajenn-mañ d'an 26 Eos 2017, da 17:10.


Emañ o tostaat buan gouelioù Nedeleg ! - BreizhVOD\nDegemer / Keleier / Nevezentioù / Emañ o tostaat buan gouelioù Nedeleg !\nEmañ o tostaat buan gouelioù Nedeleg !\nEmañ o tostaat buan gouelioù Nedeleg. Poent eo soñjal d’ar profoù !\nAr bloaz-mañ e vo tu deoc’h profañ ur c’houmanant Breizhvod, ur prof 100% brezhoneg, a-dra-sur.\nHag evit ar-re a garfe gwelloc’h profañ un dra fetis e chom an DVDoù ! (Grit ho kourc’hemenn a-raok an 18 a viz Kerzu ! )


E Grantham ‘zo bet ganet Margareth Thatcher anezhi ministrez kentañ ar Rouantelezh-Unanet er bloavezhioù 80. Nevez zo e oa bet savet un delwenn evit hec’h enoriñ e kreiz-kêr Grantham. Kerkent igoret d’ar 15 a viz mae, kerkent mastrouilhet : d’enderv ur gwaz a gasas vioù ouzh an delwenn. Piv eo an den-se ? Den ne oar rak n’eo ket bet serret evit poent met skignet eo bet video an taol war ar c’hontoù republikan iwerzhonad da gentañ.\n— Irish Unity 🇮🇪🇵🇸 (@IrishUnity) May 15, 2022\nTags : brezhoneg, Bro-Iwerzhon, emsav republikan iwerzhonad, Grantham


Kovesion ar C’hlasker - Wikimammenn\nKovesion ar C’hlasker\nTi moulerez Sant-Gwilherm, 1909 (p. 61-70)\n◄ Teir oferen Nedeleg Kovesion ar C’hlasker Dourn Doue ►\nKOVEZION AR C’HLASKER KOZ\nMadou ’r re-all ne c’hoanta ket\nEvit o c’haout hep gwir ebet.\nEr bloaz 1675, e weled bemdez eur paour koz e-kichen dor vrasa unan eus hor c’haera ilizou-meur. Gwisket e oa a druilhou, e vleo reustlet a ziskenne a vouchadou tro-dro d’e benn, hag a guze eul loden eus e dal roufennet ; e varo hir, deuet da veza gwenn gant an amzer, a c’holoe eul loden vras eus e asgre.\nOuspen bloaz a yoa abaoue ma teue bemdez evel-se da doull-dor an iliz da vare an ofisou. Meurbet iskis e oa e zoareou : chom a rea pelloc’hik eget ar beorien-all, ha ne c’houlenne an aluzen digant den ebet. Ha pa zigoueze gant eun den karantezus bennak rei d’ezan eun aluzen, ar paour a drugarekea o stoui e benn hep lavaret ger.\nMorse ne lakea e dreid en iliz. Er gwasa derveziou kriz [eus] ar goanv kouls hag er re gwrezusa eus an hanv e kaved anezan en hevelep leac’h. Hag o welet e lagad difinv, e c’henou a dreuz, faeüs hag ankeniet, meur a hini a grede edo eno o paea evit eun torfed bennak.\nGlao a rea er mintinvez-se eus a viz meurz, gwasoc’h evit pa vijed en uhel o teuler dour war an douar a varazou. Eur beleg a deuas da dremen, hag e chomas krenn a-zav dirak ar paour kez klasker, a grene gant ar riou dindan e druilhou distrempet.\nKalon ar beleg a vennas ranna gant an druez.\n— « Va mignon, emezan d’ar paour, perak e chomit-hu aze evel-se dindan an dour-beuz-se ? It en iliz, pe deuit ganen-me d’ar presbital. »\nAr paour a skrijas o klevet komzou ker madelezus ; sevel a reas e zaoulagad war an hini a gomze outan, hag e c’hrosmolas etre e zent : « O ! ar vouez-ze !… he anaout a ran ! Na pebeuz sonjou kasaüs a zigas em spered ! Ar c’homzou-ze en doa lavaret evel evitan e-unan. Goude e lavaras a vouez uhel :\n— « Piou en deus komzet ouzin ? »\n— « Me, eme ar beleg ; pe seurt vad a c’hellfen-me da ober evidoc’h ? »\n— « Ober vad d’in-me ! eme an den koz outan e-unan ; ober vad d’in-me ? »\nGoude eur pennad e lavaras gant eur vouez nerzusoc’h :\n— « Den ebet hiviziken ne c’hell er bed-ma ober vad d’in-me !… Me a zo eun den milliget ! eun den daonet !… »\nHag e kouezas adarre er stad m’edo diaraok ; e zell difinv, e benn pleget, e vuzellou prennet kloz. Ar beleg a fellas d’ezan gouzout hirroc’h.\n— « Arabat eo d’eoc’h koll fizianz, va mignon, a lavare hen. N’eus nemet an disesper a gement ne c’hellfe ket beza pardonet. N’ankounac’haït ket hoc’h eus hiviziken eur mignon, ha mar ho pefe ezom eus eun dra bennak, deuit d’am c’haout hep aon ebet. »\nAr paour a zeblante beza bouzar ha mut.\nAr beleg a gemeras en e yalc’h eur pez arc’hant gwenn hag hel lezas da goueza e tok ar paour. Ne jomas ket goude da c’hedal eur bennoz-Doue !\nDaoulinet dirak kroaz e gambr, an aotrou chaloni Jakez a zo e spered gant e vloaveziou kenta, evel kuzet gant eur ouel du, ar pez a rea n’o gwele ket sklear a-walc’h. E yaouankiz a yoa, evel pa lavarfen, eur mister evitan. Tra souezus ! ar gwel eus ar paour truilhek-se ha ne felle ket d’ezan kaout skoazel ebet digantan, en deus divorfilet ha lakeat da virvi eur bern traou hag a yoa evel morgousket e tenvalijen e spered. Atao e oa bet lavaret d’ezan n’oa ken nemet eur paour kez bugel bet dastumet war an hent. Penaos eta e teu sonj d’ezan brema eus eur maner kaer ? Gwelet a ra zoken ar maner-ze en e spered : tro-war-dro ez eus tachadennou divent a c’hlasvez ; ama hag a-hont gwaziou trouzus o tiruilh eus an uhel hag o koueza e beoliou great gant mein-marbr eus ar c’haera. Bokedou a bep tu, gwez bras bodennek e leac’h ma kuz al lapoused o neizi. Eur bugel a zo dre eno o kemeret e blijadur e pep frankiz. Ar bugel-ze a zo karet ka great brao d’ezan. Bemnoz e teu eur vaouez d’e gerc’hat ha d’e gas d’eur gouele mat, o pokat d’ezan kant ha kant gwech-all. Ar vaouez-se a c’halv anezan : « Va mab ! »\nHag an aotrou Jakez a gred eo hen ar bugel koant-se, eo hounnez e vamm, ar vaouez-se ker madelezus ha ken dous ! O ! petra ne rofe ket evit gouzout he hano !… evit kaout c’hoaz eur pok digant e vamm ! Ha mar deo re zivezat evit gellout pokat d’e vamm, petra ne rofe ket evit gallout da vihana daoulina war he bez !\nAr beleg-ma a zo eun den a galon ; setu perak e lavar araok sevel en e zav :\n— « Aotrou Doue, ho pezet truez ouz ar re o deus laeret diganin eürusded va amzer da zont ! Roït d’ezo ar peoc’h hag ar vuez a bado da viken ! »\nDirdign ! Dirdign ! Dirdign !\nKloc’hig ar presbital eo a yoa e bole.\n— « Petra ’zo a-nevez ? » eme ar beleg.\n— « Eun den klanv, toc’hor bras, a c’houlen kovez ouzoc’h araok tremen. »\n— « Mat eo, mont a ran dioc’htu ganeoc’h ! »\nDigouezet dirak ar c’hoz toull ti, an diaveziad a lezas ar beleg da vont en e raok.\n— « It tre, aotrou, emezan, it ; aze eo ema ar paour a c’houlen ac’hanoc’h ; me a zo o chom du-ze, pelloc’hig. Dre druez eo ez oun eat d’ho kerc’hat. »\nAn nebeudig komzou-ze a ra d’ar beleg ober eur skrijaden.\nPiou eo ar paour-ze O ! doueti a ra eo an hini en doa kavet e-kichen dor an iliz. Ha perak e c’houlen gwelet ar beleg hizio pa ne felle ket d’ezan e zelaou deac’h ? Piou oar ? Ha piou a zo bet eat morse betek goueled sekrejou an Aotrou Doue ?…\nHag o veza savet d’an neac’h gant an deleziou a gase d’ar zolier, ar beleg a roas eun taol glin d’an nor.\nE gwirionez, ar paour dic’hiz, gwelet gant ar beleg en derc’hent, eo a yoa eno astennet war eum dournad kolo leiz.\nYa, hen e oa, hogen e pe stad truezus !\nAn eonen a deue eus e c’hinou, ar gwad a yoa war e zaoulagad, hag e tisplante ar bleo a zournadou eus e benn. An dizesper a yoa kroget ennan.\nReisaat a reas koulskoude o welet ar beleg.\n— « O, emezan, bennoz-Doue da veza deuet ! Aon bras am boa da vervel hep ho kwelet c’hoaz !… »\n— « Lavaret em boa d’eoc’h, eme ar beleg, e c’hellit fiziout ennoun evel en eur mignon ; ha brema, setu me dare da ober evidoc’h ar vad a c’hedit diganen. »\n— « Sellit, neuze ; azezit aze, ha selaouit ac’hanoun. Va buez fall eo ez an da gonta d’eoc’h. Lezit ac’hanoun avat da zibuna ar guden penn-da-benn hep troc’ha va c’homzou. »\nAr beleg a azezas war eur skaon, hag o veza lakeat e boan da guzat ar beac’h a yoa warnan, e lavaras : « Setu me dare d’ho selaou ! »\nAr c’hlasker koz a zeblantas neuze disken ennan e unan, hag eur pennad goude ec’h huanadas, hag hen ha koms evel-hen :\n— « Tech ar c’hoari en doa kaset ac’hanoun betek an dienez ; n’em boa mui gwenneg ebet evit paea va dle, hag e teuas ar vourc’hizien da lakaat foar war va zammig peadra. Ne jome mui ganen ken tra da ober nemet mont da glask va boued.\nDaou zervez a yoa n’em boa debret tamm, pa zigouezis dirak eur maner eus ar re gaera.\nGwelet a rean eus an hent ar c’heginou, e leac’h ma ’z oa eun druilhad paotred ha merc’hed endro d’eur fourn houarn goloet a gastolorennou a daole a bep tu ar c’houez an dudiusa.\nYa, yer, houidi, ha traou all, en o leiz, a yoa o rosta dirak eun tan brao !\nEur mennoz heuzus a deuas d’in. Lakaat a ris pep fouge dindan va zreid, ha me o vont da gaout ar mestr keginer :\n— « Aotrou ! emeve d’ezan. »\nHeman n’en doa ket klevet ac’hanoun o tont hag ec’h en em gavas ken nec’het gant va c’homzou ma lezas da goueza war al leur ar podad viou a yoa gantan etre e zaouarn.\nKas a reas ac’hanoun da vale gant pep seurt komzou kasaüs.\n— « Er-meaz ! emezan gant kounnar, n’omp ket kustum da vaga al lamponidi. Er-meaz ! ha buanoc’h evit an dra-ze ! pe bremaik ar chas a welo ha kalet eo ho ler… Hep ! distagit Kastor ha Pollux, hag hisit anezo ouz ar pez divalo ma ! »\nHogen, d’an ampoent e oe gwelet eun troc’h mat a zen o tont, soun e benn ha lemm e lagad.\n— « Piou, emezan, eo an hini en deus hardiziegez a-walc’h da lakaat er meaz eus va zi ar paour a deu da c’houlen eur goudor ? Meur a wech, Valer, em eus lavaret d’it ez out kalz re rust. Rei a ran urz d’it da zervicha eur pred a zoare d’an den ze, ha p’en devezo debret dioc’h e naon e tigasi anezan betek ennoun. »\nMa oe red d’ar mestr keginer gorren e gounnar ha senti war an taol hep lavaret ger.\nKaset e oen goude va lein da gaout an aotro kont a Senak.\n— « Va mignon, a lavaras-hen d’in, yaouank oc’h, dioc’h an doare, ha souezet oun ouz ho kwelet o klask an aluzen. »\n— « Pinvidik oun bet, a liviris, hogen kollet em eus va holl danvez er c’hoariou. Pinvidik oan, ha micher ebet n’eus bet desket d’in ; setu perak n’ouien petra da ober pa ’z oun bet skoet gant ar reuz. »\n— « Hag eun tammig deskadurez hoc’h eus ? »\n— « Gouzout a ran lenn ha skriva. War an c’honchou, me gred n’ez eus ket kalz hag a ve en tu-all d’in. »\n— « Ac’hanta, me a zo dres o klask eun den da c’houarn va danvez. Ha plijout a rafe d’eoc’h ar garg ? »\nHe digemeret a ris gant laouenedigez.\nAn aotrou hag an itron a Senak a oe meurbed madelezus em c’henver, kouls hag o mab, ha va dever striz e oa diskouez d’ezo anaoudegez vat. Ne ris ket, aotrou. Bez ez eus tud digalon, a zo ganet, lavaret e ve, evit pep seurt labouriou divalo. Me a zo eus ar re-ze. Implij fall a ris eus ar fizianz leun en doa an aotrou kont ennoun.\nEun dervez e tapas ac’hanoun o laerez e arc’hant a grabanadou.\nEn dro-ma ez eas droug ennan, ha n’eo ket hep abeg ; bouta a reas ac’hanoun er-meaz, o lavaret :\n— « Kea ; gallout a rafen lakaat an archerien da gregi ennout d’az kas d’an disheol ; hogen, nan ! truez am eus ouzit ; kea, hag arabat e vezo d’i dont mui war va zro. »\n— « Gwelet a ri c’hoaz ac’hanoun, kont a Senak, a liviris o tiskouez d’ar maner va dourn serret ; ya, dont a rin, m’hen tou ! »\nD’ar poent-se ez oa trouz dre Vro C’hall a-bez ; edod e poent ar Valtam.\nTamall a ris an aotrou kont a Senak da veza a du gant an dispac’herien, hag evit rei eun tamm seblant d’am c’homzou e tiskouezis fals-paperou skrivet ganen va unan.\nKredet e oen, aotrou ; ha, daou zervez goude, an aotrou hag an itron a Senak a oe kaset d’ar prizon a hanved Bastille. O mabig a oe saveteet gant unan eus ar mitizien.\nRoet e oe d’in ar maner hag e zouarou, e digoll eus ar boan am boa bet oc’h ober va labour ifern. Prestik goude e klevis lavaret e oa maro ar mevel hag ar bugel eat n’ouie dare den da beleac’h.\nAr c’hont hag ar gontez a varvas ive hep m’o divije gallet dont a benn da rei da gredi ez oant divlam. Neuze, me, Filip Franay, a c’hellje pelloc’h beva e peoc’h eus frouez va zorfed. Fazia rean a grenn. Va buez, siouaz ! ne oe azalek neuze nemet eur verzerenti griz hag hir. Broudou va c’houstians am c’hrigne, hag hiviziken peoc’h ebet ken evidoun nak en deiz nak en noz. Ya, aotrou, betek va nosveziou zoken a veze trubuilhet gant huvreou spontus.\nSetu me neuze, evit kaout peoc’h, oc’h en em rei a nevez d’ar c’hoariou. Koll a ris, ha me o tont adarre da veza ken paour ha biskoaz. Red e oe d’in kwitaat ar maner-ze am boa prenet ouz priz ar gwad, ha den a-c’houdevez ne ouias petra deuis da veza… »\nAma ar paour a jomas a-zav eur pennadig, ha goude e lakeas e boan da zevel en e goaze, hag e lavaras :\n— « Me, aotrou, me hag a zo ama dirazoc’h, me eo Filip Franay, an hini en deus lazet ho tud ha foranet ho tanvez.\nAotrou kont a Senak, an torfetour a zo en ho kalloud, grit outan ar pez a gerot. »\nAr beleg a yoa deuet tostoc’h d’ar c’hlanvour.\n— « Petra livirit aze ? emezan ; me a zo eun emzivad, eur bugel bet kavet war an hent. »\n— « Pa lavaran d’eoc’h eo c’houi an aotrou kont a Senak ! O ne fazian ket. Dioc’htu em eus anavezet ac’hanoc’h. Ha c’hoant hoc’h eus d’hen gwelet sklearoc’h c’hoaz ? Mont a ran da ober d’eoc’h kredi. Tronsit breac’h ho soutanen ; holl dud ho ti o deus eun tach du uhelloc’h eget an ilin deou. »\n— « A ! paour, eme ar beleg, lavaret ac’h eus ar wirionez. O va zud ker ! va zad !… va mamm !… Roit d’in, Aotrou Doue, nerz a-walc’h evit pardoni d’an den-ma… »\n— « Pardoni a c’hellez, eme ar c’hlasker ; paeet em eus, ker zoken ! Pa ’z oun deuet da veza paour evit an eil gwech, em eus gwelet mat peger bras e oa va zorfed, hag ez oun deuet a galon vat da veza paour-baleer, evit gellout, eun dervez, restaol ar pez am boa laeret. Bevet em eus en diouer a bep tra ha kousket a rean war ar c’haled ; hogen hizio me a zo paeet. Ya, hen lavaret a c’hellan d’eoc’h, kont a Senak ; setu ama hoc’h arc’hant : kemerit anezan, priz ar gwad eo ! »\nHag o veza dastumet an tammig nerz a jome gantan, Filip a yeas d’eun arbel haga dennas bozadou aour anezi da deurel e-harz treid ar beleg.\nHema avat a zistroas e zell gant heuz.\n— « Petra ! eme ar c’hlasker, ne fell ket d’it kemeret ar restaol ? Ne fell ket d’it eta kennebeut ankounac’haat va zorfed ?… »\nAr beleg a zavas e vouez hag a lavaras gant madelez :\n— « Pardoni a ran d’it, Filip Franay, evel den, hag, evel beleg, e savan va dourn da rei d’it an absolven zantel. »\nAr paour a varvas e peoc’h antronoz-vintin, hag ar chaloni ne ziskuilhas da zen ar pez en doa klevet gantan. Hogen, ne fellas ket d’ezan implija evitan e-unan an arc’hant a yoa bet restaolet d’ezan. Lakaat a reas an arc’hant-se da zevel eun hospital evit digemeret ha sevel ar vugale baour dilezet gant o zud pe emzivaded.\nBemdez en e bedennou e lavaras betek e varo, ha gant pegement a zaour ! ar c’homzou-ma eus ar beden desket d’eomp gant Jezuz-Krist e-unan :\n« Va Zad, a zo en nenv, pardonit d’eomp hor mankou, evel ma pardonomp d’ar re o deus noazet ouzimp. »\n↑ Fronde e galleg.\nAdtapet diwar « https://br.wikisource.org/w/index.php?title=Kovesion_ar_C’hlasker&oldid=157946 »


Urzhiataerezh - Wikipedia\nAn urzhiataerezh, pe ar stlenneg, eo ar skiant hag ar pleustr a denn d'an urzhiataerioù. Un nebeud brezhonegerien a ra gant stlennataerezh deveret eus stlenn a dalvez evit ar reiñ da c'houzout hag an elfennoù ditour a c'heller lakaat en un urzhiataer. Med lod a ra informatik anezhañ ivez. Lod all c'hoazh a gav gwelloc'h ober gant ar ger kompoderezh.\nAn Eniac sellet pizh ouzh an Urzhiataer kentañ\nDeveret eo ar ger urzhiataer eus ar galleg ordinateur ijinet er bloavezhioù 1950 war goulenn IBM, met ar saoznegerien a ra gant computer, computer science hag ivez gant data processing evit keweriañ (tretiñ) dre urzhiataer.\nE-touez un toullad skiantourien hag ijinerien ez eus bet pouezet gant istorourien an urzhiataerezh war oberenn Alan Turing er bloavezhioù 1940.\n1 Lodennoù ur c'hompoder pe un urzhiataer\n2 Benvegoù periferek a c'hell bezañ lianmmet outi ma 'z eus ezhomm\n3 Plas ar brezhoneg en urzhiataerezh\nLodennoù ur c'hompoder pe un urzhiataerAozañ\nAn unvez keweriañ kreiz ennañ ar c'hewerier pe mikroprosesor.\nPeriferelloù ne c'heller ober hepto d'an aliesañ.\nUnan pe vuioc'h unvezioù kadaviñ evel an disk kalet pe ar bladenn galet pe ar gantenn galet pe unvezioù all evel ar gantenn luc'h lenn/skrivañ pe ar memor flash.\nAr c'hlavier kompoder pe an douchennaoueg.\nAr skramm pe monitor ar c'hompoder.\nBenvegoù periferek a c'hell bezañ lianmmet outi ma 'z eus ezhommAozañ\nBenvegoù moullañ :\nBenvegoù kehentiñ :\nBenvegoù gorren roadennoù :\nAr scanner pe an niverelaer.\nPlas ar brezhoneg en urzhiataerezhAozañ\nTamm ha tamm eo posupl ober muioc'h-muiañ a draoù e brezhoneg gant an urzhiataerioù hag amañ e vo kavet Roll ar meziantoù gant un etrefas e brezhoneg.\nGant tud An Drouizig, ez eus bet troet e brezhoneg meur a veziant kenwerzhel pe frank. Sell ouzh [lec'hienn An Drouizig http://www.drouizig.org]\nAn embannadurioù Preder o deus embannet "Geriadur ar stlenneg", Preder, 542 p., 1995, [ISBN 2-901383-14-9] e stumm ul levr galleg-saozneg-brezhoneg (savet gand Guy Étienne hag ur goulennataerez war lec'hienn g(eriadurioù) Preder meneget a-us.\nAdtapet diwar « https://br.wikipedia.org/w/index.php?title=Urzhiataerezh&oldid=1984571 »\nKemm diwezhañ d'an 3 Ebr 2022 da 19:36\nKemmoù diwezhañ degaset d'ar bajenn-mañ d'an 3 Ebr 2022, da 19:36.


Atersadennoù – Page 2 – Radio Kerne\nBank ar Boued e Kemper\nFoto : © Cedric-Doux.fr\nBet eo bet Benjamin Bouard o vizitañ Bank ar Boued e Kemper, asambles gant Charles Normand, a zo o labourat eno a-volontez vat. Amañ e Penn-ar-Bed ‘vez sikouret tro 8000 familh gant bank ar boued ar bloaz-mañ, ha kaset boued da gomunioù an departamant bep sizhun. Sikouret ‘vez bank ar boued gant ar gouarnamant, an Europ ha stalioù ‘zo deus ar vro. Met n’eo ket trawalc’h, hag an dra-se zo kaoz ‘vo graet un dastum boued partout er Frañs a-benn ar 26 hag ar 27 a viz-Du.\nCCFD – Terre Solidaire a zo tri-ugent vloaz !\nTri-ugent vloaz ‘zo emañ ar CCFD Terre Solidaire o sikour ar beisanted amañ giz-mañ er Frañs koulz evel er broioù all : sikour anezho da broduiñ boued a-walc’h evit tout an dud, ar gwellañ posubl, a-nes bezañ oblijet da labourat evit an agroeñdustrioù.\nBenjamin Bouard a zo bet e Brieg oc’h en em gavout asambles gant René Férec, a ra parti deus ar CCFD pell zo. Lâret a raio deomp petra ra ar gevredigezh en deiz-hiziv ha safaret vo deus programm an abadennoù a vo dalc’het er vro a-benn ar sizhun a zeu beked miz-Du e kêrioù ‘zo (feurmioù) deus departamant Penn-ar-Bed.\nBord an Oabl, barzhonegoù gant Louis-Jacques Suignard\nLouis-Jacques Suignard, hag a vez boaz d’ober deomp c’hwezhañ dour er festoù-noz, en deus strollet barzhonegoù ha n’int ket troet da ganaouennoù en ul levr kaer.\nDeuet eo dindan an til ‘Bord an Oabl, embannet eo bet gant ti Goater.\nEvit klevet hiroc’h barzhonegoù Louis-Jacques Suignard ‘vo kinniget araok pell enrolladennoù gant Maëlle Ausias eus Radio Kreiz Breizh.\nOuzhpenn barzhonegoù zo, luc’hskeudennoù ivez , ul labour arzel gant Isabelle Vaillant, Gaëlle de Trescadec, Aïcha Dupoy de Guitard, Myriam Jegat, Eric Legret, Alexis Leroux, Sophie Patry.\nDiskouezadeg Henry Moret e Mirdi an Arzoù Kaer e Kemper\nHenry Moret ne oa ket eus ar vro, met memestra ‘oa-eñ sot gant Breizh. E-pad bloavezhioù ha bloavezhioù eo bet o taolenniñ aodoù Penn-ar-Bed ha re ar Morbihan, gant ur mod da livañ dibar a-walc’h.\nUn diskouezadeg a vez dalc’het bremañ betek miz-Here e Mirdi an Arzoù Kaer e Kemper. Benjamin Bouard zo bet o welet anezhi, asambles gant an heñchourez Annaick Loizel.\nRe Bell Ganti – Lun 13/05/2022


Kêr Karaez - Glad\nDegemer Karaez> Ober anaoudegezh gant Karaez> Glad\nGweladenn henchet kreiz kêr istorel\nDizoloit Istor Karaez dre binvidigezhioù he glad ha dre he savouriezh.\n1 Pont Toull Vihan\nWar an hent da Vontroulez eo bet savet ar pont-mañ dreist ar Stêr-Iêr. Bez’ eo ul liamm etre kumunioù Plonevell ha Karaez, bet savet moarvat en XVIIIvet kantved. Aotrou an Timeur, e Poullaouen, a veze paeet ur gwir-treizh dezhañ. Diouzh tu Plonevell eo ledanoc’h ar pont evit lezel daou garr da dremen an eil e-kichen egile. Toull Vihan, skrivet Trouglevian gwechall, a oa anezhañ ur c’harter artizaned (kivijerien, kordennerien...). Ar c’hivijerezh zo un obererezh tener, a dalvez da aozañ krec’hin ar saout a-benn ober lêr ganto. Ar c’hrec’hin a vez dilamet al lard, ar c’hig hag ar blev diouto da gentañ-penn. Da c’houde e vezont lakaet an eil a-us egile e beolioù etre pemp hag eizh miz-pad. Etre an tammoù kroc’hen e vez lakaet poultr aozet diwar rusk ar gwez-derv, ar c’hivij, zo e berzh mirout ouzh al lêr da vreinañ. Da c’houde e vez lakaet ar c’hrec’hin er sec’herezh, skoet e vez warno ha broustet e vezont. Ar c’hivijerezhioù, anezho labouradegoù saotrus ha flaerius, savet war ribl ar stêrioù, a veze savet pell diouzh ar c’hêrioù.\n2 Iliz-parrez Sant Treveur, bet iliz-skolaj\nWar-dro 1370 e oa bet savet an iliz-skolaj war dismantroù ur prioldi, a oa bet diazezet en XIIvet kantved gant Beneadiz. Gwallgaset e oa bet da vare Brezel Hêrezh Breizh (1341-1364).\nSez ur strollad chalonied eo an iliz-skolaj. E-giz ar C’hloer all, evel ar veleien, emaint e gourc’hemenn al laiked. Bevañ a reont evel ar venec’h, diouzh ur reolenn voutin. Ur c’hloc’hdi-porched zo bet savet ouzh tal kornôg an iliz war-dro 1530. Ur wareg damblaen-begek nevezc’hotek flammek zo bet savet a-us an nor-dal ha toull an dribunell. En enep eo bet levezonet kinkladur al lodenn uhelañ eus an tour gant arz an Azginivelezh (tresoù graet gant romboù ha kelc’hioù a-bep-eil). Adkavout a reer ar c’hinkladur tremen, dibar da savadurioù Gwengamp d'ar mare-se, war kloc’hdi Plougêr. Ur gorzenn e greunit, bet diskaret e 1575, a oa bet savet a-us tour iliz Sant Treveur. Ar savadur a-bezh a oa 75 m uhelder dezhañ. E deroù ar bloavezhioù 1880 e oa bet savet al lodennoù all eus an iliz, er c’hiz nevezc’hotek, hervez tresoù ar Gwerranig, tisavour an eskopti, genidik eus Sant-Brieg.\nKloc’hdi-porched bet Rummet Monumant Istorel e 1921.\n3 Iliz Sant Pêr Plougêr\nEr VIvet kantved, war un tiriad ledanoc’h eget Karaez an Henamzer (Vorgium), e oa bet krouet parrez Plougêr. Er XVIvet hag er XVIIvet kantved e veze komzet eus Plou-ker-Karahes : parrez kêr Karaez. Da vare an Dispac’h Bras e teuas Karaez ha Plougêr da vezañ div barrez distag. D’ar mare-se ivez e voe savet kumunioù Karaez ha Plougêr ha ne voent unanet nemet pell war-lerc’h, e 1957.\nUn orin romanek a oa da gentañ da iliz Plougêr. En diabarzh, el lodenn gornôg eus an nev, ez eus c’hoazh gwaregoù eus an XIvet kantved, dezho stumm un houarn marc’h. Meur a wech e oa bet adaozet ar savadur da c’houde. El lodenn gentañ eus ar XVIvet kantved e oa bet savet ur c’hloc’hdi-porched, evel ma oa bet graet en iliz-skolaj Sant Treveur. Ar c’hinkladur tremen, diouzh doare savadurioù Gwengamp, zo mesket ennañ ar c’hiz c’hotek flammek (gwaregoù-bolz damblaen-begek) ha giz an Azginivelezh (gouriblenn gant romboù ha kelc’hioù kizellet). Porched ar su, a c’hiz flammek, dezhañ ur wareg-volz dibar stumm un houarn marc’h dezhi, a oa bet adsavet moarvat en XVIIIvet kantved. Hiraet eo bet an nev roman gant treuziadennoù gotek er XVIvet kantved. Er reter emañ ar sakristiri bet adsavet e 1514 hag ar penn-iliz trizalek bet adaozet e 1746. Dilezet eo bet an iliz-parrez-mañ ha perc’hennet eo hiziv an deiz gant ar gumun.\nBet Rummet Monumant Istorel e 1914.\n4 Maner Kernigez\nAn aotrou Kernegez a zalc’he douar, adalek ar XVvet ha betek an XVIIIvet kantved, dindan aotrou an Timeur eus Poullaouen. E Diegezh a voe unanet, dre zimeziñ, gant an Tiegezhioù Perenn war-dro 1560, Olimant war-dro 1585 ha des Cognets war-dro 1760.\nAn darn vrasañ eus tal a-raok al lojeiz, petra bennak ma voe adaozet war-lerc’h, a voe savet el lodenn gentañ eus an XVIIIvet kantved. Ur c’horf-savadur eus ar XVIvet kantved, hag eñ strishoc’h, zo war an tu kornôg ; anat eo e oa ur maner en e blas gwechall-gozh, kerkent hag a-raok brezelioù ar C’hevre (1580). Gant ar brezelioù-se e voe lakaet freuz ha reuz d’ar mare-se e domani an Tiegezh Olimant a Gernegez.\nAr savadur eus ar XVIvet kantved zo ennañ, en estaj, ur skouer diwezhat eus ur sal-degemer gant an oaled dres dindan ar framm (war-dro 1560). Digor eo ar sal-mañ war an diavaez gant ul lukan a zo bet levezonet ar c’hinkladur anezhañ gant arz an Azginivelezh (romboù ha kelc’hioù a-bep-eil, krogenn...). Perc’hennet gant un den prevez eo ar maner.\n5 An ti lesanvet Ti ar Senechal\nAn ti-korn-mañ, bet savet en eil drederenn eus ar XVIvet kantved ha bet renevezet e 1606, zo lec’hiet-kaer el lec’h ma kroaz an daou hent pennañ zo e kêr. Gant ar brav m’eo bet kinklet e oa ti un aotrou moarvat. Ti ar Senechal, ofiser justis ar roue, e vez anvet. E 1565 en doa ar senesal (pe senechal), den-a-lezenn e karg eus lez-varn roueel Karaez, galloud war un tri-ugent parrez bennak tro-dro da Garaez. Diouzh tu ar pignon, an daou estaj karrezennek zo outo pennadoù-moger koad goloet gant mein-glas. Tresoù mentoniel, romboù peurgetket, e giz an Azginivelezh, a vez gwelet en adraoñ, straed Aogust Brizeug, ha war an tal a-raok, straed Félix Faure. Degas a reont da soñj eus an tresoù a vez gwelet war kloc’hdioù iliz-skolaj Sant Treveur hag iliz Plougêr.\nBet rummet Monumant Istorel e 1922 (straed August Brizeug) hag e 1976 (straed Félix Faure).\n6 Pont ar Veilh Veur\nPont ar Veilh Veur, bet savet en XVIIIvet kantved moarvat, a dalveze da dreizhañ ar Stêr-Iêr ha da vont gant an hent roman kozh a gase eus Karaez-Vorgium d’an Aber Ac’h. Savet e oa bet evel pontoù all ar c’hanton : mont a ra d'e ober teir gwareg bet savet gant gwiskadoù dizingal a vein skilt bihan (distrujet e oa bet ar wareg kreiz). Markiz an Timeur, un aotrou galloudus eus Poullaouen, a veze paeet ur gwir-treizh dezhañ.\n7 Plasenn an Ti-kêr\nEr Grennamzer e oa bet savet koc’hu kêr, e koad, war ar blasenn-mañ. Evel-se ne oa ket ar marc'hadourezhioù breskañ, evel ar gwiadoù, dindan an amzer. Ar varc’hadourien na oant ket evit derc’hel o stal er c’hoc’hu en em stalie er-maez, an tostañ dezhañ ma c’hallent. Toulloù-bac’h hag ur sal justis a oa bet savet outañ e fin ar Grennamzer. E dibenn an XIXvet kantved e oa bet distrujet koc’hu ar Grennamzer, pa gouezhe en e boull, ha savet e oa bet ur c’hoc’hu nevez diouzh ar c’hiz e-kichen plasenn ar Glaou (er reter da iliz Sant Treveur). Sez Mestroniezh dour ha koadeier Kerne a oa bet staliet war ar blasenn-mañ ivez e deroù ar XVIIvet kantved. E 1544 en doa krouet Frañsez 1añ dek sez mestroniezh evit merañ koadeier an domani roueel, ar gwirioù pesketa hag ar gwirioù bageal war ar stêrioù. Savet e oa bet ar savadur-mañ, e doare Loeiz XIII, war ar blasenn, hogozik a-dal d’ar C’hoc’hu Kozh. Un nor-borzh a oa bet savet outañ evit mont war varc’h er porzh-adreñv. An ti-kêr a vremañ, bet savet an talbenn anezhañ er bloavezhioù 1890, zo diazezet tostik-tost d’al lec’h ma oa an toulloù-bac’h hag ar sal-vreutaat gwechall.\n8 Kouent an Aogustined\nE 1372 e voe savet ur gouent evit an Aogustined gant Ewen II Kelenn e Karaez. Peurechuet e voe al labourioù e 1416. En eskemm e ouestlas ar priol hag e leaned eus an urzh kesterien-se lidañ un oferenn deiz-ha-bloaz da viken evit diskuizh ene ar madoberour.\nEn un akta ofisiel eus 1726 e lavarer ez a d’e ober ur chapel, un ti-kouent, pourpezioù niverus, ur c’hloastr, liorzhoù ha meur a di e kêr. Koulskoude ne chome nemet tri manac’h er gouent pa zeuas an distrig da vezañ perc’henn war ar savadurioù e 1791.\nGwerzhet e oa bet ar c’hloastr da Cloisters Museum New-York e 1930. Ar chapel a oa enni, betek ar bloavezhioù 1940-1950, kozh lojerisoù lesanvet diwar fae « porzh ar mirakloù ». Ne chom roud ebet anezhi hiziv, war-bouez un nebeud gwaregoù-bolz bras hag an nor-dal-mañ (perc’hennet gant un den prevez).\n9 Kouent Karmez\nTalbenn ar chapel-mañ, ha n'eo ket chapel mui pell zo, a zegas da soñj deomp eus ur gumuniezh Karmezidi diarc'hen a oa o chom e Karaez e-pad ar Renad Kozh. E 1644 e oa bet savet kouent Sant Treveur gant an urzh Karmez e Sant-Hern. E 1658, bennozh da skoazell Janed Gwinamant Trevigni, e teuas al leaned da Garaez d'en em staliañ ha da sevel ur gouent, a voe echuet e 1697.\nEn enep d'an Aogustined zo anavezet evit bezañ un urzh pinvidik, ar Garmezidi int zo en em ouestlet d'ar baourentez : kement ha bezañ eeun e valeont war o zreid noazh. Ac'hano o anv a Garmezidi diarc'hen.\nDaoust ma ne oant ket kalz – pemp e 1687– e kase ar venec'h o amzer o pediñ pe o reiñ deskadurezh relijiel da vugale kêr, hag oc’h ober war-dro ar re baour ivez : digor e veze o chapel dezho bepred.\nPeogwir e nac'hent dilezel o buhez menec'h e voent skarzhet kuit e 1790. Ac'hubet e oa bet savadurioù ar Garmezidi hag adkempennet e voent tamm-ha-tamm da c'houde – skol ar baotred ha kazarn ar bomperien, e-touez traoù all, a oa bet staliet enno – pe distrujet. War-bouez an talbenn anezhi ne chom roud ebet eus ar chapel gozh-mañ, m’emañ staliet Servijoù kêraozañ ar gumun hiziv.\n10 Kouent an Ospitalierezed\nDaoust dezhi bezañ bet dilezet, ez eo chapel Itron Varia ar Gras ar roud nemetañ eus al leanezed ospitalierezed zo bet e Karaez e-pad kantvedoù.\nSavet e voe e 1663 gant Anna Kastell Kerlec'h ha karget e voe ar gumuniezh da gentañ-penn d'ober war-dro ospital Santez Anna a-raok na voe lakaet sevel ur savadur nevez, a vo peurechuet e 1698.\nDiouzh o gouestl d'ober war-dro ar re baour ha bennozh d'un toullad mat a brofoù e voe degemeret ezhommeien ha kantreerien ar vro, ouzhpenn ar re glañv, gant al leanezed. Da ospital-brezel e talveze ar gouent ivez.\nA-enep youl tud ar vro e voe skarzhet al leanezed kuit d'an 13 a viz Ebrel 1792. Pa zistrojont da Garaez e 1811 ez adkavjont savadurioù gwall freuzet goude bezañ talvezet da brizon da vare ar Spont bras. Kaset e voent da netra pe dost dre-benn d'un tan-gwall d'an 10 a viz Gwengolo 1875 ha dilezet e voent war-dro 1920. D’ur perc’henn prevez eo ar chapel-mañ en deiz a hiziv.\n11 Ar mirva henoniezh\nAn dachenn (straed an Doktor Mengi) ma vez graet ar furchadegoù henoniezh a denn da Vorgium, ar geoded galian-ha-roman, zo er mervent da greiz-kêr, dres el lec’h ma oa ar stal Manac’h gwechall. Digoret eo bet ar mirva-se goude ma oa bet sontet leur an dachenn, pa oa raktreset lakaat sevel ur greizenn sevenadurel eno. Gant an aspadennoù stank ha brav a oa bet kavet e oa bet divizet kas ar raktres da benn en ul lec’h all ha mirout an dizoloadennoù a oa bet graet. Kuzul-departamant Penn-ar-Bed, perc’hennet gantañ an tachennoù bremañ, eo mestr oberiadur ar furchadegoù henoniezh a vez graet eno abaoe ar bloavezh 2000. Ar Stad, ar Rannvro ha Ti-kêr Karaez-Plougêr a zegas o skoazell d’an INRAP (Ensavadur Broadel an Enklaskoù Henoniezh Dizarbenn…), dezhañ da kas da benn al labour studi fiziet ennañ. Ar studiadenn-se zo bet lakaet penn-da-benn dindan kontroll skiantel Mirour-rannvro Henoniezh Breizh.\n12 Plasenn an Tour d’Auvergne\nAr blasenn gozh-mañ, sko ouzh fozioù ar c'hastell, a veze graet kenwerzh ha foarioù warni moarvat adalek ar Grennamzer. Kempennet e oa bet e 1760 en hevelep doare hag ar plasennoù roueel ; Plasenn Tachenn ar Brezel e oa bet anvet. Ur c’hloz a oa bet savet e-kreiz, gant mein adimplijet, evit lakaat ar soudarded d’ober pleustradegoù. E 1841 e oa bet lakaet un delwenn arem, bet graet gant Charles Marochetti, e-kreiz ar blasenn-mañ e koun Teofil-Maloù Korred an Tour d’Auvergne (Karaez, 1743 – Oberhausen, 1800). Hemañ, sot gant an Istor hag an Henoniezh, a oa bet anvet gant Bonaparte da C’hreunadour Kentañ eus armeoù ar Republik peogwir e oa deuet da soudard en-dro da 54 bloaz a-benn kemer lec’h mab ur mignon dezhañ da vont d’ar brezel. Er reter d’ar blasenn-mañ emañ kouent kozh an Ospitalierezed.\n13 Chapel Santez Anna\nMoris ar Menez, bet kambrelan an Dug Frañsez II (1458-1488) ha goude-se kabiten an Dugez Anna, a oa bet unan eus ar re o doa freuzet Pontoise. Da binijenn hag evit gounit e blas er baradoz en doa savet ospital kentañ Karaez e 1478. Ar chapel Santez Anna, bet adsavet penn-da-benn er c’hiz nevezc’hotek en XIXvet kantved, eo an aspadenn ziwezhañ eus an « ti ar re baour »-se ; savet e oa bet en unan eus straedoù pennañ kêr er Grennamzer a oa anvet ru Pavez (straed Aogust Brizeug hiziv).\nDa c’houde e oa bet meret an ospital gant an Ospitalierezed adal ar XVIIvet kantved pa oant en em staliet eno a-raok mont d’ar gouent bet savet war ar blasenn anvet an Tour d’Auvergne hiviz an deiz.\nAr chapel, perc’hennet gant kêr, zo enni delwennoù koad livet bremañ : ur C’hrist war e groaz (XVIIvet kantved), ur Werc’hez ar Mabig Jezuz, un delwenn eus santez Katell Aleksandria (XVIvet kantved) a zeu eus chapel Santez Katell e Plonevell, koulz hag un delwenn eus sant Anton Penitiour a oa bet lakaet da gentañ-penn e chapel ar Salet distrujet penn-da-benn hiziv.\n14 Kastell Kerampuilh\nAr c’hastell a vremañ zo bet savet e-kichen ur savadur a oa bet ti-annez prokulor Lez-varn Karaez ha hini Jili a Gerampuilh, chaloni iliz-skolaj Sant Treveur, er XVIvet kantved. Savet e oa bet war patrom tiez « parlamantidi » Breizh e 1760 gant Charlez Roperzh, kont Kerampuilh ha kuzulier e Breujoù Breizh. Tiegezh Kerampuilh a oa bet perc’henn war ar c’hastell betek an Dispac’h Bras, pa oa bet gwerzhet evel mad broadel. Ar c’hastell, bet roet en-dro d’ar familh da vare ar Restaorasion, a oa bet roet d’an Ti-kêr e 1938. Ar pourpezioù, enno ul lab-karr, marchosioù hag ul lojeiz evit ar paotr-karr, a oa bet savet en hevelep koulz hag ar c’hastell.\nAr chapel, bet savet e 1840 war diazezoù un ti-pediñ kozh, zo enni, ouzhpenn delwennoù eus Carlo Borromeo zo gouestlet ar savadur dezhañ hag eus santez Agata, un aoter-vras bet lakaet a-us dezhañ ur stel a oa gwechall-gozh e chapel an Ursulinezed e Karaez.\n15 Ar C’hastell Ruz\nE deroù an XXvet kantved en doa goulennet Konstant an Ansien (Kallag, 1837 – Karaez, 1903) ouzh ar Gwerranig, tisavour an eskopti, genidik eus Sant-Brieg, sevel ar C’hastell Ruz, ur savadur souezhus gant e dal a-raok e brikennoù ruz. Lakaet en doa noter Karaez sevel anezhañ evit ober plijadur d’e wreg. Siwazh dezhañ, morse ne welas ar c’hastell peurechu. Fernand, unan eus e seizh bugel, a voe un den a bouez bras evit kêr : maer e voe e-pad 38 bloavezh, kannad, senedour ha prezidant ar C’huzul-departamant. Ouzhpenn ur c'hastell e kaver ivez en domani ul liorzh, marchosioù hag un ti tostik-tost da straed pennañ kêr.\nE-pad an Eil Brezel-bed e oa bet bac’het Rezistanted e kavioù ar c’hastell ha jahinet e oant bet eno. E 1956 e oa bet adprenet ar C’hastell Ruz gant an Ti-kêr ; Ti an Tailhoù a oa bet staliet ennañ da gentañ, ha war-lerc’h, al levraoueg-kêr hag ar skol-sonerezh.\n16 Dourbont roman Vorgium\nPerzhioù dibar an dourbont e kêr : ur pont, dezhañ war-dro 900 m hirder ha 13 m uhelder, a oa bet savet evit mont en tu all d’an izelenn zo etre ar gar a vremañ ha pladenn kreiz-kêr. Dre al lodenn-mañ eus an dourbont na oa ket dindandouar e veze kaset dour d’ar c’hastell-dour, sko ouzh an tamm san lakaet war wel el lec’h-ehan 11 (lenn ar blaketenn). Gant an dour-se e veve an dud en o aez rak kaset e veze dre eil sanioù betek ar c’hibelldioù, an oglennoù, ar puñsoù hag ar feunteunioù foran. Mat e oa an dour-se evit ar yac’husted rak ur rouedad kanioù-skarzhañ a naetae kêr.\nUn droiad dibar : an aspadenn a weler el lec’h-ehan 10 hag a zo gwarezet gant simant koufret a zo bet adsavet evel ma oa bet da gentañ-penn.\nDedennus eo an droiad-mañ, a-hend-all, rak adsavet eo bet ar san a weler el lec’h-ehan 9 evit displegañ penaos e oa bet savet an dourbont.\nPellgargit ar blaketenn ginnig e stumm pdf (klikañ war ar golo)


Priz - Wikipedia\nAr priz (pe ar briz) eo ar sammad moneizel roet en eskemm d'ur mad pe d'ur servij da geñver ur pren pe ur werzh. War an dachenn armerzhel pe kellidel eo disheñvel meizad ar priz diouzh hini ar c'houst. Ez wir e sell ar c'houst ouzh an dispignoù liammet gant an enodoù pa sell ar priz ouzh ar werzh pe an dalvoudegezh psikologel eo prest ar bevezer pe ar pratik da baeañ. Ar pezh a zo ur priz gwerzh evit ur geneskemmer a vo ur c'houst prenañ evit egile, daoust d'an dalvoudegezh-arc'hant bezañ heñvel.\nGrafik a-du gant ur reizhiad prizioù frank, The Freeman, 1958\nAr priz a zo anezhañ meizad diazez en armerzh korrgantel.\n1 Stummadur ar priz\n2 Emdroadur ar prizioù\nStummadur ar prizAozañ\nAr priz a c'hell bezañ ur priz marc'had pe ur priz rediet, hervez ar reizhiad armerzhel. En un armerzh a varc'had e tever ar prizioù eus ar c'heñveriadur etre ar c'hinnig hag ar goulenn war ar marc'had : ur verrentez a lak kresk war ar prizioù padal ur reñver a ginnig a lak anezho da goazhañ.\nPouez ar reizhiad prizioù frank a zo bet lakaet war wel gant ekonomourien ar skol armerzh aostrian, dreist-holl da geñver an daeladenn war ar jed armerzhel hag a enebas er bloavezhioù 1920-1930 Ludwig von Mises ha da c'houde Friedrich Hayek ouzh kentuidi ar sokialouriezh a varc'had, Oskar Lange en o fenn. Ludwig von Mises a gave dezhañ e oa ar reizhiad prizioù frank an doare nemetañ gouest da genurzhiañ oberoù ar milionoù a dud a za d'ober armerzh ur vro. Friedrich Hayek a bouezas-eñ war roll ar prizioù evel lankadoù treuzkas ar c'heloù vak d'an hiniennoù.\nAn ekonomour Milton Friedman a ziver tamm-pe-damm ar c'heal-se dre ezteurel penaos e vez tri c'harg gant ar reizhiad prizioù frank  :\nTreuzkas ar c'heloù diwar-benn ar c'hinnig hag ar goulenn\nBroudañ ar broduerien da vont war-zu ar gennadoù uhel o frizioù, ha dre-se reiñ an tu da zistreiñ d'ar c'hempouez\nDasparzh ar c'horvoderioù\nEn un armerzh steuñvet kreizennet e vez savelet ar prizioù en ur mod aotrouniek gant ar galloudpù foran, hervez ma soñj dezho eo talvoudus (ar priz a zo skoaziadennet) pe noazus (ar priz a zo keraet) produ-mañ-produ.\nE saviadoù 'zo (en un armerzh a vrezel peurgetket), pe e reizhiadoù emellout 'zo (armerzh steuñvek), a ra ar pennadurezhioù gant « reol ar prizioù », pe d'an nebeutañ war ul lodenn eus ar prizioù pleustret war ar marc'had. Levezoniñ a reont ivez ar c'hinnig (gwarezhouriezh, skoaziadenn...) hag ar goulenn (feurlodadur).\nAr frankiz peurvat war ar prizioù n'eus ket anezhi, abalamour da skog an delladurezh peurgetket, a sell outo war bep a varc'had.\nEmdroadur ar prizioùAozañ\nEmdroadur ar prizioù a zo muzuliet gant ar monc'hwezh.\nMeur a feuriader priz a zo evit pep doare priz :\nAr prizioù beveziñ a zo muzuliet gant Feuriader ar prizioù beveziñ (FPB, pe c'hoazh CPI e saozneg).\nAr prizioù produiñ a zo distag ar muzul anezho diouzh hini ar prizioù beveziñ. Gallout a reont bezañ heñvelaet ouzh ar c'houstoù produiñ.\nEvit ur mad bennak e vez anv eus e Briz merkel pa venner menegiñ ar prizioù eztaolet en ur moneiz bennak. Anv a zo eus e Briz gwerc'hel pa tilamer ar monc'hwezh, da lâret eo emdroadur ar prizioù, diouzh ar priz merkel.\n↑ Friedrich Hayek, "The Use of Knowledge in Society", American Economic Review, miz Gwengolo 1945\n↑ Milton Friedman, Frankiz an dibab, 1980, Belfond, p. 26-38\nDiac'hinad an dour hag an diamant\nKinnig ha goulenn\n(en)Ar reizhiad prizioù frank, Henry Hazlitt\nAdtapet diwar « https://br.wikipedia.org/w/index.php?title=Priz&oldid=1482854 »


marc'h-tan - Wikeriadur\nGer kevrennek savet diwar an daou anv-kadarn marc'h ha tan.\nmarc'h-tan /marxˈtãːn/ gourel (liester : kezeg-tan, marc'hoù-tan)\nKarbed divrodek, dezhañ ur c'heflusker zo muioc'h evit hanter-kant kantimetr diñs (50 cm3) d'e vailhoù.\nKaset e voent gantañ betek ar gael, a voe digoret d'o lezel da dremen gant ar marc'h-tan, hag adprennet raktal war o lerc'h. — (Roparz Hemon, Viktor ha Petronilh, Al Liamm, niv. 387, Gouere - Eost 2011, p. 44.)\n— Amprestet eo, Kelenner Dumbledore, Aotrou, a respontas ar ramz, en ur ziskenn goustadik, gant evezh, diwar ar marc'h-tan. Digant ar skoliad Sirius Black, a zo bet tapet ganin hiriv. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 20.)\ngalleg : motocyclette (fr)\nAdtapet diwar « https://br.wiktionary.org/w/index.php?title=marc%27h-tan&oldid=283909 »\nKemmoù diwezhañ degaset d'ar bajenn-mañ d'an 13 Ebr 2019, da 19:25.


(Adkaset eus Lula da Silva)\nLuiz Inácio da Silva, lesanvet Lula (a sinifi ar stivelleg), zo ur politikour braziliat, bet dilennet da brezidant ar republik e 2002 hag addilennet e 2006: Prezidant eo bet etre 2003 ha 2011.\n2 E respet er sindikadoù\n3 E respet er politikerezh\n4 Luís Inácio da Silva, prezidant ar republik\nGanet e vefe bet d’ar 27 a viz Here 1945 (n’eo ket asur an deiziad), e kêriadenn Caetès e stad Pernambuco. Ur familh 7 a vugale eo e hini. Mont a reas e dad da glask fred evel simiad da borzh bras Santos war-hed 40 km diouzh São Paulo, pa oa o tec’hel diouzh an dienez e maezioù e vro c’henidik e Nordeste.\nPa oa seizh vloaz e tivizas e vamm, a oa o tesevel hec’h-unan-penn he seizh bugel, mont davet he gwaz. Ur wech erru er gêr vras e spurmantas e oa bet savet un tiegezh all gantañ, ha setu hi hec’h-unan-kaer o klask en em zibab. Goulenn a ra sikour digant he holl bugale, ha Lula bihan da guitaat ar skol da zek vloaz evit ober labourioù dister er straedoù (koarajer botoù, gwerzher kakaouetez).\nDa 14 vloaz e teu da vezañ turgner en un uzin kirri-tan eus São Bernardo do Campo (Chefe da quadrilha do Mensalão e do Cartão corporativo), ha neuze micherour-metalour.\nE respet er sindikadoù[kemmañ | kemmañ ar vammenn]\nEr bloavezhioù 1960 ez eus lañs bras gant armerzh Brazil. Ne denno ket ar vicherourien o mad anezhañ avat. Ha Lula ha lakaat e anv en ur sindikad ha krennaat e vennozhioù. Ur bam eo pegen donezonet eo, ent naturel, evit prezegenniñ ha marc’hata. E 1975 e teu da vezañ prezidant sindikad ar metalerezh, ha setu eñ ur penn-bras eus ar sindikadoù e Brazil, gant e varv du fonnus hag e vlev krevichennek bepred. Da-heul mennozhioù embannet gantañ ez eo kaset meur a wech d’ober chomadennoù berr er prizon.\nE respet er politikerezh[kemmañ | kemmañ ar vammenn]\nLuiz da Silva, e miz Du 2003 e-pad ur weladenn e Mozambik.\nE 1980 e tiviz tremen eus ar sindikaderezh d’ar politikerezh, ha diazezañ Strollad al labourerien, awenet gant kelennadurezh Trotski, d’ur c’houlz ma oa ar jeneral João Figueiredo o prientiñ ar vro tamm-ha-tamm d’an distro d’an demokratelezh.\nE 1982 e laka e anv evit ar wech kentañ da vezañ gouarnour Stad São Paulo. Da c’houde e komañs sevel e rouedadoù levezon dezhañ e-unan dre lakaat dilenn pe envel stourmerien eus e strollad en tiez-kêr, er parlamant hag e metoù ar Stad.\nE 1985 eo rediet ar jeneral João Figueiredo da guitaat ar galloud gant manifestadegoù bras-divent. Dilennet ez eus un den disousard, Tancredo Neves, da brezidant ar republik, met mervel a ra 4 miz war-lerc’h an dilennadeg. Ar besprezidant José Sarney a gemer e blas, lakaat a ra war ar vro ur politikerezh strizh e-keñver an armerzh ha krouiñ ur moneiz nevez evit klask derc’hel war ur monc’hwez a ya d’ar pimperlamm, betek 1000 % e 1989.\nE 1986 eo dilennet da gannad er C’hendalc’h.\nD’ar 5 a viz Here 1988 e touger ur vonreizh nevez, demokrateloc’h eget hini 1969. Staliañ a ra ur renad prezidantel hag ar mouezhiañ hollek gant ar redi da votiñ. Diazezañ a ra ur Sened (81 senedour dilennet evit eizh vloaz), hag ur Gambr an Deputeed (503 depute dilennet evit pevar bloaz).\nE miz Kerzu 1989 emañ an dilennadegoù demokratel kentañ abaoe tregont vloaz. Evit ar wech kentañ e laka Lula e anv da vezañ prezidant ar republik. Divizout a ra cheñch e neuz d’an dro-se, evit kaout muioc’h a chañs d’ober berzh : tailhañ a ra e varv, lakaat dresañ e zent. Koulskoude e koll gant Fernando Collor de Mello, ha dont a ra hennezh da vezañ kentañ prezidant ar Republik braziliat dilennet gant ar bobl evit gwir.\nE 1992 emeur gant un argerzhad terriñ ar prezidant Fernando Collor de Mello eus e garg. Tamall a reer dezhañ bezañ bet goubrenet. Ar besprezidant Itamar Franco a gemer e garg.\nE 1994 e laka Brazil ur steuñv strizh da dalvezout e-keñver an armerzh evit talañ ouzh dilerc’hioù an enkil er bed. Mont a ra Lula war ar renk a-benn un eil gwech da vezañ prezidant. Dilennet eo Fernando Henrique Cardoso da brezidant ar Republik gant 54,3 % eus ar mouezhioù eztaolet, pa oa 27 % evit Lula.\nEtre 1995 ha 1996 ez eus emgannoù feuls etre ar berc’henned douaroù hag an dud dizouar. Ar prezidant Fernando Henrique Cardoso a ra adingalañ 1000 km² douaroù eus an domanioù prevez pinvidik evit o reiñ da dremen 3600 a familhoù paour.\nE 1998 ez a Lula war ar renk evit bezañ prezidant a-benn un trede gwech, met trec’het eo kerkent hag an dro gentañ, abalamour da vrud vat ar gouarnamant kozh, da stad vadik armerzh Brazil ha marteze a-walc’h abalamour d’e brezeg politikel zo bet kavet re grenn.\nLuís Inácio da Silva, prezidant ar republik[kemmañ | kemmañ ar vammenn]\nLula hag e wreg, Marisa Letícia Rocco Casa\nD’ar 27 a viz Here 2002 eo dilennet Lula da brezidant ar republik. Eñ eo kentañ prezidant ar republik eus an tu kleiz e Brazil. Evitañ da veuliñ an demokratelezh perzhiañ arnodet e Porto Alegre, ne zistro ket war strizhder budjed ar bloavezhioù a-raok, lakaet da dalvezout gant Henrique Cardoso, hag asantiñ a ra da reolennoù an FME.\nPa oa aet Lula en e garg, d’ar 1añ a viz Genver 2003, en doa disklêriet en e brezegenn gentañ : « Ar cheñchamant, setu aze hor ger-stur (...) Trec’het eo bet an aon gant ar spered, divizet he deus hor c’hevredigezh e oa poent mont gant un hent nevez ». Hogen gouzout a ouie e vije diaes lakaat e raktresoù da dalvezout hag en em gavout tal-ouzh-tal gant ar spi en deus lakaet da ziwanañ er re o doa harpet anezhañ hag o deus c’hoant da gaout a bep seurt traoù digantañ, postoù labour, skolioù, gwarez sokial evit an holl, p’emañ sammet ar vro gant an dle publik ha diavaez ken ne c’hall ket ober netra ken.\nPa oa brudet mat e-touez an dud en doa klasket Lula kenderc’hel ar politikerezh goulennet gant an FME da gentañ, e-ser stourm a-gevret gant Arc’hantina evit ma vefe souplaet. Dibabet en doa Antonio Palocci da gentañ ministr, anezhañ ur stourmer trotskour kozh hag en deus gouezet treiñ ouzh armerzh ar marc’had, a-benn reiñ fiziañs e Brazil ha sachañ ar postadurioù estren o doa gouzizet a 22 viliard a zollarioù SU gant an aon rak Lula.\nKoulskoude, e-touez dalc’hidi Strollad al labourerien kenkoulz hag e favelaioù an Nordeste hag el labouradegoù, e krog an dud da goll pasianted, da gaout disfiz. Setu e teu war wel an emsavioù kentañ er gevredigezh, kaset en-dro gant Luskad al Labourerien Diloj ha Luskad ar Gouerien Dizouar. A-benn fin ar bloavezh 2003 e oa kalz a dud o soñjal e oa poent da Lula kemer war e chouk ar pezh en doa prometet da-geñver an dilennadegoù.\nA-benn fin 2003, tizhet ha tremenet zoken ar palioù lakaet gant an FME, Lula a gemenn eo fin d’ar strizhder, hag e vo 2004 ur bloavezh gwelloc’h evit an holl Vraziliz (lavaret a ra, e-touez traoù all, e vo krouet ur c’horvoder izek evit an holl e 2005).\nGant adlañs an armerzh o kreñvaat e Brazil e fin c’hwec’hmiziad kentañ 2004, gant kresk ar c’henderc’hadur greantel, digresk an dilabour ha 3,5 % a gresk diawelet a-benn 2004, e kresk brud vat Lula hag e ouarnamant. (58,1 % eus an dud a-du gant Lula).\nEn hañv 2005 eo gwallgaset brud ar prezidant pa ziskulier meur a oberiadenn arc’hant sevenet gant tud nes dezhañ. Kefioù du, tud anvet evit plijout dezho, arc’hant gwennet marteze, kement-se a vefe bet implijet e-sell da zilennadegoù pe evit kaout harp war poentoù zo. Diwar vremañ e rank talañ ouzh kudennoù a denn da derzhienn ar chatal. Abalamour da se ez eus bet berziet enporzhiañ kig eus Brazil e meur a vro.\nPrezidantelezh Luís Inácio da Silva\n« Amañ emañ an amzer da zont dija » (Diviz gant Félix Guattari e 1982)\nAdtapet diwar « https://br.wikipedia.org/w/index.php?title=Luiz_Inácio_Lula_da_Silva&oldid=1838477 »\nKemmoù diwezhañ degaset d'ar bajenn-mañ d'an 9 Mez 2019, da 13:30.


Zaanstad - Wikipedia\nMeilh-avel "Het Pink"\nZaanstad (distagañ :  ) a zo ur gumun e proviñs Noord-Holland en Izelvroioù. Zaandam eo ar gêr vrasañ. 144 282 annezad a oa enni d'an 31 a viz Mae 2009, ha 83,04 km² eo gorread Zaanstad (douar : 83,04 km², dour : 8,82 km²). Ul lodenn eus tachenn meurgêr Amsterdam eo. E kêr Zaanstad e kaver ar c'hêrioù, kêriadennoù ha distrigoù da-heul : Assendelft, Koog aan de Zaan, Krommenie, Westzaan, Wormerveer, Zaandam, Zaandijk, 't Kalf, Kogerveld.\nE kuzul-kêr Zaanstad ez eus 39 dileuriad:\nVVD - 5 dileuriad\nPvdA - 12 dileuriad\nDemocratisch Zaanstad - 1 dileuriad\nSP - 5 dileuriad\nROSA - 2 zileuriad\nZOG - 4 dileuriad\nChristenUnie - 1 dileuriad\nDizalc'h - 1 dileuriad\nLec'hienn ofisiel Zaanstad\nAdtapet diwar « https://br.wikipedia.org/w/index.php?title=Zaanstad&oldid=1668725 »\nKemmoù diwezhañ degaset d'ar bajenn-mañ d'an 21 Her 2015, da 18:57.


Liñs Iberia - Wikipedia\nGenad : Lynx\nStatud CITES : Stagadenn II ,\nStatud CITES : Stagadenn III ,\nLiñs Iberia (liester : liñsed Iberia), pe liñs Pardel, (Lynx pardinus pe Felis pardina) a zo ur spesad eus ar genad Lynx.\nHeñvel a-walc'h ouzh liñs Eurazia eo liñs Iberia hag unan eus e isspesadoù a veze graet anezhañ n'eus ket pell 'zo. Bihanoc'h eo avat, ha marellet eo e vlevenn pa n'eus nemet roudennoù damsklaer war hini e genderv en hanternoz.\nPouezañ a ra war-dro 12-13 kg, un tammig nebeutoc'h evit ar parezed. Ar pared a vuzul 98 cm hag ar parezed 88 cm gant ul lost 12-13 cm. An aneval tostañ eus liñs Eurazia eo moarvat ha gantañ e kenvevas er pireneoù war a seblant. Debriñ a ra bronneged bihan dreist holl evel ar c'honikled pe ar gedon. Er c'hoadegoù ha strouezhegoù e vev dreist holl.\nAr parezed o deus etre unan ha pemp kolen e Meurzh pe Ebrel goude un dougen a zaou viz. Gouennañ a c'hellont goude ur bloaz.\nTiriad liñs Iberia\nUnan eus anevaled ralañ Europa eo al liñs pardel. Bevañ a rae gwechall el ledenez a-bezh ha ne dreuzvev hiziv nemet en un nebeud rannvroioù. Ne vefe mui nemet 150 anezho en natur hag e Coto Doñana hag Andújar hepken e vefe ar boblañs bras a-walc'h evit ma c'hellfent gouennañ. Al liñs pardel a zo gwarezet gant al lezenn met en arvar emañ c'hoazh en abeg d'ar bigrierezh, da zistrujadur e annez ha d'ar miksomatoz a zo bet dinodet e breizhoù gantañ.\nE 2005 e voe ganet liñsoù Iberia en ur mirlec'h evit ar wech kentañ, ar pezh a laka da esperiñ saveteiñ ar spesad zoken ma ya da get en natur.\n↑ Erbedet gant TermOfis Ofis Publik ar Brezhoneg.\n(en) Felis (Lynx) pardinus Linnaeus el lec'hienn Wild Cats of the World.\nAdtapet diwar « https://br.wikipedia.org/w/index.php?title=Liñs_Iberia&oldid=1749874 »\nDernière modification le 31 Mae 2017, à 15:27\nKemmoù diwezhañ degaset d'ar bajenn-mañ d'an 31 Mae 2017, da 15:27.


Buhez ar Sent/1912/Pardon ha pelerinaj Itron-Varia-ar-Sklerder - Wikimammenn\nBuhez ar Sent/1912/Pardon ha pelerinaj Itron-Varia-ar-Sklerder\n◄ Itron-Varia Guiaudet Itron-Varia-ar-Sklerder Itron-Varia-a-Wir-Mane ►\nBreman zo demdost da c’houec’h kant vla, listri Roue Frans, renet gant eur Breizad a fe, markiz ar Barac’h, eus Louannek, oa o tistrei diouz Bro-Zôz. Mat oa an avel, sioul ar mor, glas an oabl ha seder an holl galonou, en eur dostât ouz ar vro, ar gerent hag ar vignoned karet. En eun tôl, e sav eur vougen hag a ’n em led hag a denva evel eur goumoulen ; an heol zo kuzet, an oabl tenvalaet ; red eo chom hep finval. Mes an avel a deuas da grenvât hag en despet d’ar sturier, al listri a oe kaset war eün war reier ar Jentilez. Ar markiz, dirak ar maro ken tost, a gouezas war e zaoulin ha gantan e holl verdidi : « O Mari, emezan, Mamm Doue, Rouanez Breiz hag ar mor, pezet true ouzimp ; sovetaet ac’hanomp, hag evel testeni a anaoudegez vat, me a zavo d’ec’h eur chapel ! »\nAdtapet diwar « https://br.wikisource.org/w/index.php?title=Buhez_ar_Sent/1912/Pardon_ha_pelerinaj_Itron-Varia-ar-Sklerder&oldid=36673 »\nKemmoù diwezhañ degaset d'ar bajenn-mañ d'an 21 Mez 2012, da 12:08.


Katharevousa (gresianeg: καθαρεύουσα “(yezh) c'hlanaet”) eo anv un doare gresianeg a-vremañ diazezet dreist-holl war ar gresianeg klasel kentoc'h evit hini ar bobl.\nKrouet e oa bet evit talvezout da yezh unvan e penn-kentañ an XIXvet kantved gant Adamantios Korais hag a fellas dezhañ glanaat ar yezh dre skarzhañ diouti levezon ar yezhoù estren, dreist-holl hini an turkeg, hag ivez oc'h eeunaat ar yezhadur. Skrivet e veze gant ar reizhskrivadur liestonel.\nLakaet e oa bet da yezh ofisiel Gres hervez Bonreizh 1911, betek ma oa bet lakaet an dhimotiki, tostoc'h da yezh ar bobl, en e blas e 1976. Daoust ha m'eo bet laosket ar c'hatharevousa a-gostez ez-ofisiel e oa bet levezonet an dhimotiki gantañ ha kavet e vez c'hoazh roudoù yezhadurel ha geriaouel e stumm ofisiel ar gresianeg unvan hiziv, dreist-holl pa vez implijet dre skrid.\nAdtapet diwar « https://br.wikipedia.org/w/index.php?title=Katharevousa&oldid=1459961 »\nKemmoù diwezhañ degaset d'ar bajenn-mañ d'an 4 Ebr 2013, da 03:29.


Journal de Renaud Camus, mardi 8 mai 2018\ncréée le mercredi 9 mai 2018, 0 h 01\nmodifiée le samedi 12 mai 2018, 13 h 53Plieux, mardi 8 mai 2018, six heures et demie de l’après-midi. Décidément, il me faut tous les jours contredire ce que j’écrivais la veille, ou l’avant-veille. Mais ~~~ ~~~~~ ~~~ ~~~~ ~~~ ~~~~~ ~~~ ~~’~~~~~~~~ ~~~~ ~~~~~~~~~ ~~~ ~~~~~~ journal, ~~~ la vérité fluctue, ~~~ ~~~~~~~~~, ~~~ ~~~~~~~~~ ~~~~ ~~~~~~~~~~~~~. ~~~~~~~~, ~~~~~~~~~, ~~~~~~ ~~~~ ~~~ ~~~~~, ~~~~~ ~~’~~~~ ~~~~~~~ ~~~~ ~~~ ~~~~~~~ ~~~ ~~~~~~~ ~~~ ~~~ ~~~~~~~, ~~~~ ~~~~~ ~~~~~ ~~~~~~~ le lendemain, et ~~~ ~~~~~~~~ ~~~~~~ ~~~ ~~~~~~~~~~~~~. ~~~ ~~~~~~ ~~~~~ ~~~ ~~~~~ ~~~’~~ ~~~ ~~~~~~~ ~~~ ~~~~~~~ ~~’~~~~ ~~~~ ~~~~~ ~~~~~~, ~~~ ~~~~~ ~~~~~~~~~, ~~~~~ ~~~~~~, ~~ ~~~~ ~~~~~~~~, qui est d’être ~~~~~~~~~~~ ~~~ ~~~~~~~. ~~~~~ ~~’~~~ ~~~~ ~~~~ ~~~~~~ ~~~~~~~ ~~~~~ ~~~~~~~, ~~~~~ ~~~ ~~~~~~~~~~. ~~~~~~ ~~~~ ~~~~~~ ~~’~~~~~~ ~~~ ~~~~~~~ ~~~~~~~~ : ~~~~~ ~~~~~, ~~~~~ ~~~ ~~~~~~ pas.\nAnne-Marie Waters, dont je ~~~~~~~~~~ ~~~~~~-~~~~~ ~~~ ~~~~~~~~, ~~’~~~~~~ ~~~~~ ~~~~~~~~~~~~ ~~~~~~~~’~~~~. ~~~~~~, ~~~~~ ~~~~~~~ ~~ ~~~ ~~~~~~~~ ~~~~ ~~~ ~~~~ ~~~~~~~~~~, ~~~ ~~~~~~~ ~~~~~ ~~~~~~~~~ ~~~~ ~~~~~~~~~~~~ ~~~~~~~~~, ~~~~~ ~~~~ silence m’avait fait ~~~~~~~~~ ~~~’~~~~~ ~~~ ~~~~ ~~~~~~~ ~~~ obsolescence.\nSeul ~~~~~~ ~~~~~~~~~, ~~~~~ ~~~~ ~~~ ~~~~~~ ~~~’~~ ~~~~ : ~~~~ ~~~~~~~, ~~~~ ~~~ ~~’~~~ ~~~~~~~ ~~~~~~~~~~~, ~~’~~~~~~~~ ~~ ~~’~~~~~~~~ Dear Renaud, à quoi je ~~’~~~~~~~~ ~~ ~~~~~~~~~, ~~~~~~~~~~~, Dear ~~~~ Waters. ~~~ ~~~~~~~ ~~~ ~~~~~~ ~~~~ ~~~ ~~~~~~~. ~~’~~~ ~~~~~ ~~~ ~~~~~ ~~~ ~~’~~~~~~ ~~~~~ ~~~~~, ~~~ ~~~~ ~~’~~~~~~ ~~~ ~~’~~~~ des raisons, au ~~~~~~, ~~~ ~~~~ ~~~~~~~~. ~~~, ~~~ ~~’~~~~ ~~~~ ~~~~~~~ ~~~ ~~~~~~~~~ ~~~ ~~~~~~~~~~ ~~~~~~~~~~~~ ~~~~~ ~~’~~~~~~~~~~~ ~~~~~~~~~~ ! ~~~ ~~~ ~~~~~~ ~~~~~~ ~~~ ~~~~~~ ~~~ ~~~~~~~ ~~~~~~~~ ~~~~~~~~~~~. Entre le siècle ~~~ ~~~~ ~~~~ ~~~~~~~~~~~~ ~~~ ~~~ ~~~~~~ ~~~~~ ~~~~~~~~~~~~, ~~~ ~~~~ ~~~~~~~~~~~~~ ~~~ ~~~~~~~~~~~~. ~~~~ ~~~~~~~~ ~~~~~ ~~~~~~~~~ ~~~~~ ~~~~~~~~~~~ ~~~~ ~~~~ ~~~~~~~~. ~~~~ ~~~~~~~~ ~~~~~ ~~~~~~~~~ plus teigneuses — ~~’~~~~~~~ ~~~’~~~~~~ ~~~ ~~~ ~~~~~~~~~~ ~~~~ ~~~ ~~~~.\nvoir l’entrée du mardi 8 mai 2018 et ses 2 images dans Le Jour ni l’Heure


Skrigneg - Wikipedia\nUnan eus plasennoù ar bourk.\n736 ann. (2019)\n3° 41′ Kornôg / 48.43, -3.68\nbihanañ 86 m — brasañ 281 m\nSkrigneg a zo ur gumun eus kanton Karaez e Kerne-Uhel e departamant Penn-ar-Bed e Breizh.\n6.1 Tud marvet eno\n187 gwaz ag ar gumun, d.le. 6,60% ag he foblañs e 1911, a gollas o buhez abalamour d'ar brezel.\nMonumant ar re varv, da baotred vat Skrignac maro vit ar vro, luc’hskeudennoù ha kartenn-bost. Distrujet e voe ul lodenn anezhañ gant un darzhadenn er bloavezhioù 1980. Dioueliet e voe d’an 31 a viz Even 1921. E 1989 e voe ouzhpennet un delwenn bet graet gant Philippe André, un arzour a Felger.\nUr sell war chapel Koad Kev.\nKoun al lun Fask e chapel Koad kev, bez Yann-Vari Perrot.\nAr Groaz ruz, ur groaz e koad, livet ruz hag a verk al lec'h ma voe drouklazhet Yann-Vari Perrot e 1943.\nChapel Koad Kev, bet savet gant Yann-Vari Perrot pa oa aotrou person Skrigneg, hervez stil Unvaniez ar Seiz Breur. Lidet e vez ur pardon bep bloaz hag un devezh-koun gant Unvaniezh Koad Kev bep Lun Fask. D'ar sadorn 31 a viz Meurzh 2018 ez eo bet adkavet distrujet groaz bez Yann-Vari Perrot gant un anneziadez eus Skrigneg. An deiz war-lerc'h e oa adkavet skrivet luganioù gant pentur ruz war ar bez, Chapel Koad Kev. Al luganioù FTP, Menez Are enep faskour, faskourien er maez,,.\n1943 : Yann-Vari Perrot, beleg, skrivagner hag emsaver, drouklazhet.\n(br) Skrigneg war lec'hienn Geobreizh\nAdtapet diwar « https://br.wikipedia.org/w/index.php?title=Skrigneg&oldid=1972876 »


Ar salami (liester ar ger italianek "salame") a zo ur seurt saosison a-orin eus Italia. Dont a ra e anv eus ar verb salare hag a dalvez holeniñ.\nEr penn-kentañ e veze fardet salami diwar tammoù kig-moc'h ha holen a veze lakaet da sec'hiñ er-maez e-barzh un tamm kroc'hen. Ur meuz priziet gant peizanted Italia e oa, peogwir e c'hallent mirout anezhañ e-pad tost bloaz, hag un doare a oa da gaout kig da zebriñ e ken kaz e vije bet un diouer a seurtoù kig all. Hiziv an deiz e kaver a bep seurt salami, ha fardet e vez e meur a vro. Lod brasañ ar seurtoù salami a vez temzet gant meskajoù spisoù ha louzoù-kegin.\nA-wechoù e vez poazhet pe mogedet ar salami a-raok bezañ sec'het. Seurtoù' zo a vez fadet diwar kig-bevin, re all a zo diazezet war ur meskaj kig-moc'h ha kig-bevin. E lod brasañ salami Italia e kaver kignen, padal ez eo ral-tre e vefe kignen er salami alaman. E Spagn e kaver salami ennañ pimant pe skilbebr. Salami Danmark a gaver dindan stumm drailhennoù ledan, ha fardet e vez diwar tammoù kig-sall ha kig-moc'h miñset munut.\nSeurtoù salami[kemmañ | kemmañ ar vammenn]\nsalami Felino, Proviñs Parma\nsalami Finocchiona, eus su Toskana\nSopressata, eus Calabria\nCiauscolo, eus Marche\nTéli Szalámi, pe salami ar goañv, eus Hungaria\nAdtapet diwar « https://br.wikipedia.org/w/index.php?title=Salami&oldid=1965486 »\nKemmoù diwezhañ degaset d'ar bajenn-mañ d'an 18 C'hwe 2022, da 09:18.


Llangatwg - Wikipedia\nLlangatwg (Llangattock e saozneg) zo ur gêriadenn hag ur gumuniezh eus Kembre, e kreisteiz Powys. Emañ war lez ar stêr Wysg, a-dal da gêr Crucywel hag a zo war ar ribl all. Tremen a ra Kanol Aberhonddu nepell.\nOuzhpenn kêriadenn Llangatwg, emañ ivez er gumuniezh kêriadennoù Dardy ha Ffawyddog.\nGwarezva Natur Broadel Craig y Cilau zo er gumuniezh ivez.\nE 2011 e oa 999 a dud o chom e Llangatwg ha 93 anezho a oa kembraegerien (9,4%).\nAdtapet diwar « https://br.wikipedia.org/w/index.php?title=Llangatwg&oldid=1978173 »


Gwaien (stêr) - Wikipedia\n(Adkaset eus Stêr Gwaien)\nStêr Waien e kêr Waien\nHirder 31,7 km\nUhelder an eienenn ? m\nKas keitat ? m³/s\nGorread an diazad ? km²\nBro(ioù) douret Breizh\nEn em daol e kêr Waien-Meurvor Atlantel\nLedander er genoù ?\nstêr - hidrologiezh\nStêr Waien eo ar stêr a red eus Ploneiz da gêr Waien, e mervent Bro-Gerne, e departamant Penn-ar-Bed, Breizh. 31,7 kilometr hed a zo dezhi, ha 6 km hed eo an aber adalek traoñ Pontekroaz. War he riblennoù e kaver porzh Pontekroaz (dizimplij bremañ) ha porzhioù Gwaien ha Poulgwazeg (peskerezh ha touristerezh).\n2 Loened ha plant\n3 Kumunioù treuzet\n4 Pennadoù kar\nStrinkañ a ra stêr Waien e Pengwaien, war uhelenn Ploneiz. Treuziñ a ra bro ar C'hab betek kêr Waien. Mont a ra da heul un draoñienn strizh a-walc'h betek Pontekroaz, el lec'h ma kej kalzik stêrioù bihan. Goude e teu da vezañ un aber hir, e anv "Ria ar Gwaien". Eno en em gann ar mor hag ar stêr.\nLoened ha plant[kemmañ | kemmañ ar vammenn]\nE Ria ar Gwaien eo birvidik buhez al loened hag ar plant. Bevañ a ra kichen-e-kichen pesked mor ha pesked stêr, goelaned a bep seurt, morvrini, kerc'heized, dirediged ha herlegoned bihan.\nKumunioù treuzet[kemmañ | kemmañ ar vammenn]\nGourlizon (riblenn zehou),\nPlogastell-Sant-Jermen (riblenn gleiz),\nAn Eskevien (riblenn zehou),\nPloeneg (riblenn gleiz),\nRoll stêrioù pennañ Breizh\nRoll stêrioù Breizh renket hervez o hirder\nAdtapet diwar « https://br.wikipedia.org/w/index.php?title=Gwaien_(stêr)&oldid=1707965 »\nKemmoù diwezhañ degaset d'ar bajenn-mañ d'an 29 Mez 2016, da 18:48.